Γώγος: Κοντά στο lockdown η Αττική - Πιθανό να ισχύουν μέτρα μέχρι και τον Μάρτιο - Εφημερίδα Γνώμη Υπεύθυνη ενημέρωση\n3 Νοεμβρίου 2020 08:45\nΓια τα έκτακτα μέτρα που ισχύουν από σήμερα, και την επιδημιολογική κατάσταση της χώρας μίλησε στον ΣΚΑΪ ο Χαράλαμπος Γώγος.Ο καθηγητής υπογράμμισε πως είμαστε κοντά, ιδιαίτερα η Αττική, στο να γίνουμε «Θεσσαλονίκη». Ωστόσο, η Ελλάδα είναι ακόμα σε καλή θέση σε σχέση με τις άλλες χώρες που βρίσκονται ήδη σε ολικά lockdown.\nΣτη Θεσσαλονίκη, εξήγησε, έγινε ξαφνικό lockdown γιατί γέμισαν οι κλινικές COVID. Αν κάποια στιγμή δούμε ότι γεμίζουν οι ΜΕΘ και οι κλινικές θα υποχρεωθούμε να κάνουμε lockdown και στην Αττική, είπε ο καθηγητής. Υπάρχει σημαντική επιβάρυνση του συστήματος υγείας.\nΧρειάζονται και άλλες ΜΕΘ. Επίσης, χρειάζεται εξειδικευμένο προσωπικό, προσλήψεις και εκπαίδευση, τόνισε\nΤα παιδιά του Λυκείου μεταδίδουν περίπου το ίδιο με τους ενήλικες, γι’ αυτό αποφασίστηκε να κλείσουν τα Λύκεια στη Θεσσαλονίκη είπε και προσέθεσε ότι με το δεδομένο ότι υπάρχει χειμώνας, υπάρχει κίνδυνος με τη συγκεκριμένη διασπορά τα προβλήματα να διαρκέσουν για περισσότερο από ένα μήνα. Μπορεί και τα Χριστούγεννα να χρειαστεί να υπάρξουν μέτρα.\nΑν τα μέτρα τηρηθούν μπορεί να γλιτώσουμε. «Από τώρα θα κριθεί τι θα γίνει και το Φεβρουάριο. Πρέπει να τηρήσουμε πιστά τα μέτρα και να ενισχύσουμε το σύστημα υγείας».\nΠολλά από τα μέτρα θα παραταθούν μέχρι τότε. Με το κλείσιμο που γίνεται τώρα, υπάρχει ελπίδα να ανοίξει η εστίαση σε ένα μήνα, είπε κλείνοντας.\nΠατρινό Σαν Σήμερα(3/11)-Η δολοφονία Φραγκόπουλου στην οδό Ανεξαρτησίας


Τα κτυπήματα είναι απανωτά και δεν υπάρχουν πλέον δικαιολογίες.\nΟι «πτωχοί» του Σύριζα είναι ανύπαρκτοι και οποιαδήποτε αποχώρηση από τη «Νέα Δημοκρατία» δεν ευνοεί την δήθεν αριστερά. Στο μαντρί της Νέας Δημοκρατίας, μπήκαν ξένα σώματα, τα ίδια εκείνα, που πολεμούσαν μέχρις εσχάτων τις κυβερνήσεις Καραμανλή και τα στελέχη της, άλλα και την κυβέρνηση Κων. Μητσοτάκη.\nΕίναι εντελώς ανόητο να λειτουργεί παραταξιακή συνείδηση σε μία παράταξη, που δεν υφίσταται πλέον. Το μόρφωμα της Νέας Δημοκρατίας του Κυριάκου Μητσοτάκη.....\nΑναρτήθηκε από exofitsio στις 11:31 π.μ. Δεν υπάρχουν σχόλια:\nΑναρτήθηκε από exofitsio στις 11:26 π.μ. Δεν υπάρχουν σχόλια:\nΗ ΚΥΒΕΡΝΗΣΗ ΑΠΑΓΟΡΕΥΕΙ ΣΤΟΥΣ ΟΡΓΑΝΙΣΜΟΥΣ - ΥΠΟΥΡΓΕΙΑ ΚΑΙ ΟΧΙ ΜΟΝΟ… ΝΑ ΔΙΝΟΥΝ ΔΙΑΦΗΜΙΣΕΙΣ ΣΕ ΜΗ ΥΠΑΚΟΥΑ ΜΕΣΑ ΕΝΗΜΕΡΩΣΗΣ. ΘΕΛΕΙ ΚΑΙ ΣΤΟ ΔΙΑΔΙΚΤΥΟ ΤΟ ΠΑΝΩ ΧΕΡΙ.\nΜία ομάδα στελεχών που φυσικά μιλούν εξ ονόματος του πρωθυπουργού, αντιμετώπισαν σε αρκετές συναθροίσεις εκπροσώπoυς υπουργείων, οργανισμών, κρατικών και μη, όσον αφορά τις διαφημίσεις στα μέσα ενημέρωσης. Σύμφωνα με έγκυρες πληροφορίες, η γραμμή ήταν σαφέστατη: Δεν δίνεται διαφήμιση, ούτε στον τάδε, ούτε στον δείνα, ούτε σε κανέναν από εκείνους που ασκούν κριτική στην κυβέρνηση.\nΑναρτήθηκε από exofitsio στις 11:08 π.μ. Δεν υπάρχουν σχόλια:\nΑναρτήθηκε από exofitsio στις 11:20 π.μ. Δεν υπάρχουν σχόλια:\nΟ Κυριάκος Μητσοτάκης συμπάθησε τα διαπλεκόμενα προεκλογικώς και τα ηγάπησε σφόδρα μετεκλογικώς....\nΤα διαπλεκόμενα όμως, άντε να το υπογραμμίσουμε ηπίως …\nΑναρτήθηκε από exofitsio στις 11:22 π.μ. Δεν υπάρχουν σχόλια:\nΑναρτήθηκε από exofitsio στις 3:37 μ.μ. Δεν υπάρχουν σχόλια:\nΔυσαρέσκεια σε ομάδα υπουργών για τον διορισμό του 80χρονου διοικητή. Ανησυχούν μήπως ο Μητσοτάκης αρχίζει να χάνει τον έλεγχο.\nΔυσαρεστημένοι είναι αρκετοί υπουργοί της κυβέρνησης με την επιπόλαια κίνηση του Μητσοτάκη να υποσχεθεί προεκλογικά θέση διοικητή νοσοκομείου σε ένα 80χρονο πολιτευτή και κυρίως να την υλοποιήσει, αδιαφορώντας για τις πραγματικές ανάγκες του συγκεκριμένου νοσοκομείου.\nΑναρτήθηκε από exofitsio στις 11:21 π.μ. Δεν υπάρχουν σχόλια:\nΠολλή συζήτηση για τον προτεινόμενο από την Νέα Δημοκρατία Πρόεδρο της Δημοκρατίας. Κυρίως γιατί η κυβερνητική παράταξη αυτοπαγιδεύτηκε, εφόσον μπορεί να εκλέξει Πρόεδρο Δημοκρατίας μόνη της. Το προτεινόμενο πρόσωπο θα οριοθετήσει μέχρι πού θέλει να φθάσει τις προσωπικές του επιλογές ο Κυριάκος Μητσοτάκης, τηρώντας ή όχι ισορροπίες, σεβόμενος ή όχι την ιστορία της παράταξης.\nΑναρτήθηκε από exofitsio στις 9:28 π.μ. Δεν υπάρχουν σχόλια:\nΑναρτήθηκε από exofitsio στις 9:27 π.μ. Δεν υπάρχουν σχόλια:\nΣτις 10 Ιανουαρίου αποφασίζει το ΣτΕ για τα αναδρομικά των συνταξιούχων\nΘα ακολουθήσουν διασκέψεις του Δικαστηρίου και στη συνέχεια θα εκδοθεί η πολυαναμενόμενη απόφαση\nΣτις 10 Ιανουαρίου αναμένεται η απόφαση του Συμβουλίου της Επικρατείας, αναφορικά με τα αναδρομικά των συνταξιούχων.\nΑναρτήθηκε από exofitsio στις 9:25 π.μ. Δεν υπάρχουν σχόλια:


Οι πρώτες σέντρες των τοπικών πρωταθλημάτων! - xxsports.org Οι πρώτες σέντρες των τοπικών πρωταθλημάτων! - xxsports.org\nΤο Σαββατοκύριακο 14-15 Σεπτεμβρίου αναμένεται να πραγματοποιηθεί η πρώτη σέντρα του πρωταθλήματος της Α’ Κατηγορίας Blue Star Ferries.\nΌσο αφορά τα πρωταθλήματα της Β’ και Γ’ Κατηγορίας η έναρξη τους έχει οριστεί για το Σαββατοκύριακο 19-20 Οκτωβρίου, ενώ εκείνο των νήσων στις 2-3 Νοεμβρίου.\nΕπίσης, το Σαββατοκύριακο 12-13 Οκτωβρίου προγραμματίζεται να ξεκινήσει και το Κύπελλο Δωδεκανήσου, με την διεξαγωγή των αγώνων της πρώτης φάσης. Σε αυτή θα λάβουν μέρος, όπως συμβαίνει τα τελευταία χρόνια, οι ομάδες της Β’ και Γ’ Κατηγορίας.\nΤα αναπτυξιακά πρωταθλήματα, θα αρχίσουν μέσα στον Οκτώβριο, σε ημερομηνία που θα ανακοινωθεί μόλις κλείσουν οι συμμετοχές.


Η ΑΓΚΑΛΙΑ ΤΗΣ ΠΑΝΑΓΙΑΣ • Προβολή θέματος - Άγιοι μάρτυρες της Ορθοδοξίας που δεν υπέκυψαν\nΆγιοι μάρτυρες της Ορθοδοξίας που δεν υπέκυψαν\n[ 21 Δημοσιεύσεις ] Μετάβαση στην σελίδα 1, 2, 3 Επόμενο\nΘέμα δημοσίευσης: Άγιοι μάρτυρες της Ορθοδοξίας που δεν υπέκυψαν\nΔημοσιεύτηκε: Κυρ 12 Μαρ 2017, 11:28\nΕυλαβική αναφορά στον Άγιο Μελέτιο Γαλησιώτη τον Ομολογητή\nΤον παρόν άρθρο αφιερώνεται\nστον Γέροντα Σάββα Λαυριώτη\nκαι στους ελάχιστους Πατέρες\nπου έσωσαν, μετά την Ψευδοσύνοδο,\nτην αξιοπρέπεια του Ορθοδόξου Μοναχισμού.\nΟ Άγιος Μελέτιος γεννήθηκε στον Πόντο περί το 1209. Μετά την βάπτιση του μικρού Μιχαήλ (αυτό ήταν το κοσμικό όνομα του Αγίου), ο πατέρας του Γεώργιος είδε σε όνειρο έναν ιερωμένο να του ζητάει το χρυσό εγκόλπιο που φορούσε. Ο βιογράφος του Αγίου, Φιλαδελφείας Μακάριος Χρυσοκέφαλος, σχολιάζοντας το όνειρο, γράφει πως το όνειρο δήλωνε πως το χρυσό αυτό παιδί θα γινόταν σκεύος τίμιο του Θεού και επισημαίνει πως αυτήν την ερμηνεία σκέφτηκε και ο πατέρας του.\nΌντως όταν ο Μιχαήλ μεγάλωσε πήρε την απόφαση να αφιερωθεί στον Χριστό και να γίνει μοναχός. Ξεκίνησε αρχικά για τους Αγίους Τόπους. Φθάνοντας στον ποταμό Πακτωλό, τον βρήκε πλημμυρισμένο και μη έχοντας τρόπο να περάσει άρχισε να προσεύχεται. Μόλις ολοκλήρωσε την προσευχή έγινε μετάρσιος και βρέθηκε στην αντίπερα όχθη! Μετά από πολλές κακουχίες έφθασε στους Αγίους Τόπους και προσκύνησε τα Άγια Προσκυνήματα. Έπειτα έγινε δόκιμος μοναχός στο όρος Σινά, αλλά επειδή κατέπληξε τους εκεί Πατέρες με την αρετή του, έφυγε νύχτα, για να μην νικηθεί από τους λογισμούς της υπερηφανείας, και πήγε στα Ιεροσόλυμα, όπου αξιώθηκε να δει το μέγα θαύμα του Αγίου Φωτός. Μετά από έρευνα καταλήγει να μονάσει στη Μονή του Αγίου Λαζάρου στο Γαλήσιο όρος, κοντά στην Έφεσο της Μικράς Ασίας, λαμβάνοντας, με το Μέγα Αγγελικό Σχήμα, το όνομα Μελέτιος.\nΕκεί κατέστη Ολυμπιονίκης της πνευματικής αθλήσεως, αφού κανένα είδος αρετής δεν υπήρχε, το οποίο να μη μετήλθε ο Άγιος. Όλη την ημέρα υπηρετούσε τις ανάγκες της μοναστικής αδελφότητας. Όλη τη νύχτα σχόλαζε στις προσευχές, στους ύμνους και στην ανάγνωση των θείων Γραφών. Δεν υπήρχε για εκείνον ούτε κρεβάτι, ούτε στρώμα, ούτε κάλυμμα, αλλά δεμένος με ένα σκοινί από τον τοίχο του κελιού του, μόλις που κοιμόταν ελάχιστα! Υπήρχαν δε και εβδομάδες που έμενε τελείως άυπνος, με την χάρη του Θεού!\nΑφού έγινε εγκρατής των Γραφών, δεν σιώπησε κλεισμένος στη Μονή του όταν κινδύνεψε η Ορθοδοξία, αλλά με ορμητήριο το Ασκητήριό του στο Όρος του Αυξεντίου, απέναντι από την Κωνσταντινούπολη, στη Βιθυνία της Μικράς Ασίας, περιερχόταν τις γύρω πόλεις και χωριά στηρίζοντας τους Ορθοδόξους στην ευσέβεια. Διότι τότε ήταν στον αυτοκρατορικό θρόνο ο Μιχαήλ ο Η΄ ο Παλαιολόγος (βασ. 1259-1282) και στον πατριαρχικό ο Ιωάννης Βέκκος (πατρ. 1274-1283 - ο Βέκκος ήταν αρχικά υπέρμαχος της Ορθοδοξίας, και γι' αυτό φυλακίστηκε, αλλά στην φυλακή μεταστράφηκε, με αποτέλεσμα ο αυτοκράτορας να τον κάνει Πατριάρχη!), αμφότεροι φανατικοί υπέρμαχοι της ενώσεως με τους παπικούς. Με την ψευδοσύνοδο της Λυών (1274), όταν οι ενωτικοί πίεζαν αφόρητα τους Ορθοδόξους να δεχθούν την ένωση με τον Πάπα, ο Μελέτιος ανεδείχθη ατρόμητος υπέρμαχος της Ορθοδοξίας, ενώ δεν αναγνώριζε τον επίσημο Πατριάρχη Ιωάννη Βέκκο, αλλά τον "καθηρεμένο" Ιωσήφ (Άγιος Ιωσήφ Κωνσταντινουπόλεως ο Α΄, μνήμη 30 Οκτωβρίου - μάλιστα ο Πατριάρχης Ιωσήφ θέλησε να τον χειροτονήσει Πρεσβύτερο, αλλά ο Άγιος από ταπείνωση αρνήθηκε).\nΆραγε και στην εποχή του φιλοπαπικού Βέκκου, δεν θα έλεγαν στους πιστούς,\nότι όποιοι δεν υπακούν στον πατριάρχη, είναι "εκτός Εκκλησίας";\nΌταν ο αυτοκράτορας και ο πατριάρχης άρχισαν τις διώξεις των γνησίων Ορθοδόξων, ο Άγιος Μελέτιος μαζί με τον συνασκητή του Ιερομόναχο Γαλακτίωνα τον Γαλησιώτη, παρουσιάστηκαν εμπρός στον Αυτοκράτορα και τον έλεγξαν για την πλάνη του, τονίζοντάς του την Ορθόδοξη Διδασκαλία και το ότι δεν πρέπει να υπάρχει κοινωνία με την αίρεση των Λατίνων. Ο Αυτοκράτορας τότε τους φυλάκισε και, αφού είδε ότι παρέμεναν άκαμπτοι, τους εξόρισε στην Σκύρο, με την κατηγορία, ότι ο μεν Γαλακτίων τον κατήγγειλε ψευδώς ότι χρησιμοποιεί άζυμα, ο δε Μελέτιος τον εξύβρισε αποκαλώντας τον "νέο Ιουλιανό". Από την Σκύρο, στην οποία αφήνουν τον Γαλακτίωνα, μεταβιβάζουν τον Μελέτιο στην Ρώμη, ενώπιον του Πάπα για να διαλεχθεί μαζί του. Ο Πάπας αντί για διάλογο, τον κλείνει στην ειρκτή για επτά χρόνια!!! Έπειτα με διαταγή του Αυτοκράτορα μεταφέρεται ξανά στην Σκύρο, όπου ήταν ακόμη έγκλειστος ο Γαλακτίων.\nΜετά από πιέσεις φιλενωτικών Επισκόπων - και μάλιστα του ιδίου του Πατριάρχου Ιωάννη Βέκκου - προς τον Αυτοκράτορα, ότι πρέπει να... βασανιστούν περισσότερο ώστε ή να προσέλθουν προς την "ορθοδοξία" τους (δηλαδή την ένωση με τον Πάπα) ή να θανατωθούν, αποστέλλεται βασιλικό πλοίο παραλαμβάνει την ιερά ξυνωρίδα και την οδηγεί στην Κωνσταντινούπολη, στην φρικτή φυλακή των Νουμέρων (για την οποία ο λόγιος Μιχαήλ Γλυκάς είχε γράψει: "Άδην καλώ τα Νούμερα τα χείρω και του Άδου, όσον και γαρ εις κάκωσιν νικώσι και τον Άδην").\nΜετά από λίγες ημέρες ο Αυτοκράτορας διέταξε να τους φέρουν μπροστά του και τους πίεσε να δεχθούν την ένωση και να κοινωνήσουν μαζί τους. Οι Άγιοι αρνήθηκαν και ο βασιλιάς διέταξε να τους ραβδίσουν ανηλεώς επί ώρες. Μετά το μακάβριο βασανιστήριο οι Ομολογητές έμειναν σαν νεκροί κάτω στην γη και όταν συνήλθαν κάπως, οδήγησαν τον μεν Γαλακτίων στην φυλακή, ενώ τον Μελέτιο τον κρέμασαν σε ένα ξερό δέντρο. Μόλις όμως το σώμα του Αγίου, που ταλαντευόταν στο σκοινί, ακούμπησε στο ξερό δέντρο, αυτό έβγαλε φύλλα και ταυτόχρονα άνθισε!!! Μόλις πληροφορήθηκε το θαύμα ο Αυτοκράτορας προσπάθησε πάλι να πείσει τον Μελέτιο να έλθει σε κοινωνία μαζί τους, αλλά ο Άγιος αρνήθηκε σθεναρώς.\nΤότε ο Αυτοκράτορας διέταξε να κλειστούν πάλι στην φυλακή, αφού πρώτα βγάλουν τα μάτια του Γαλακτίωνος, για να μη μπορεί να λειτουργεί, και κόψουν την γλώσσα του Μελετίου για να μη μπορεί να ελέγχει την κακοδοξία και να διδάσκει την Ορθοδοξία... Αλλ' ω, του θαύματος! Ο Γαλακτίων θαυματουργικώς λειτουργούσε και άνευ οφθαλμών, ο δε Μελέτιος και χωρίς γλώσσα μπορούσε να μιλήσει και να στηλιτεύει την πλάνη!\nΛίγο καιρό μετά ο Μιχαήλ πέθανε και ανέβηκε στον θρόνο ο Ανδρόνικος ο Β΄, ο οποίος απελευθέρωσε από τις φυλακές τους Ορθοδόξους. Τρία έτη μετά (1286) κοιμήθηκε εν ειρήνη ο Υπέρμαχος της Ορθοδοξίας Μελέτιος, αφήνοντας τρανό παράδειγμα Ομολογίας στις επόμενες γενεές Ορθοδόξων!\nΟ Όσιος και Ομολογητής Μελέτιος άφησε πολύτιμη παρακαταθήκη τα εξαιρετικά συγγράμματά του, επτά τον αριθμό, άπαντα σε στίχους (σύνολο 20.000 στίχοι!). Το γνωστότερο και μεγαλύτερο έργο του (15.000 στίχοι σε 190 κεφάλαια-βαθμίδες) είναι η περίφημη "Αλφαβηταλβάτητος".\nΝα σημειωθεί δε ότι όλα τα έργα του, ο Όσιος Μελέτιος, τα έγραψε κατά την πολυετή παραμονή του στην φυλακή!\nΤου κλεινού τούτου Ομολογητού η αγία μνήμη τιμάται στις 19 Ιανουαρίου εκάστου έτους.\nΑιωνία του η μνήμη! Είθε να πρεσβεύει υπέρ των γνησίων τέκνων της Ορθοδόξου Εκκλησίας!\nΠηγή: http://krufo-sxoleio.blogspot.gr/2017/0 ... st_11.html\nΘέμα δημοσίευσης: Re: Άγιοι μάρτυρες της Ορθοδοξίας που δεν υπέκυψαν\nΔημοσιεύτηκε: Κυρ 12 Μαρ 2017, 11:30\nΒΙΟΣ ΚΑΙ ΑΚΟΛΟΥΘΙΑ ΑΓΙΟΥ ΑΘΑΝΑΣΙΟΥ ΤΗΣ ΒΡΕΣΤΗΣ (+5 Σεπτεμβρίου 1648)\nΔημοσιεύτηκε: Κυρ 12 Μαρ 2017, 11:31\nΟΙ ΑΓΙΟΙ 26 ΟΣΙΟΜΑΡΤΥΡΕΣ ΖΩΓΡΑΦΙΤΕΣ , ΟΙ ΕΠΙ ΠΑΤΡΙΑΡΧΟΥ ΒΕΚΚΟΥ ΤΟΥ ΛΑΤΙΝΟΦΡΟΝΟΣ ΜΑΡΤΥΡΗΣΑΝΤΕΣ (22 Σεπτεμβρίου)\nΜνήμη: 22α Σεπτεμβρίου\nΟἱ Ἅγιοι 26 Ὁσιομάρτυρες Ζωγραφίτες:\nΘωμᾶς Ἡγούμενος, Βαρσανούφιος, Κύριλλος, Μιχαῖος (ἢ Μιχαίας), Σίμων, Ἰλαρίων, Ἰάκωβος, ἕτερος Ἰάκωβος, Ἰώβ, Κυπριανός, Σάββας, Μαρτινιανός, Κοσμᾶς, Σέργιος, Μηνᾶς, Ἰωάσαφ, Ἰωαννίκιος, Παῦλος, Ἀντώνιος, Εὐθύμιος, Δομέτιος, Παρθένιος καὶ τέσσερις ἀκόμη, τῶν ὁποίων τὰ ὀνόματα εἶναι ἄγνωστα.\nΟἱ Ἅγιοι αὐτοί, ἀπὸ τὸν πύργο τοῦ Μοναστηριοῦ, ὅπου ἦταν κλεισμένοι, ἤλεγχαν τοὺς αἱρετικοὺς τοῦ παπικοῦ βασιλιὰ Μιχαὴλ Παλαιολόγου καὶ τοῦ ἐπίσης παπικοῦ Πατριάρχη Κωνσταντινουπόλεως, Βέκκου (1275 – 1282)...\nΕκεί κοντά ασκήτευε ένας Μοναχός που μια ημέρα, ενώ διάβαζε τους Χαιρετισμούς μπροστά στην Εικόνα της Παναγίας, ακούει μια φωνή να του λέει· ¨Χαίρε κι εσύ, Γέρον του Θεού¨. Ο Γέροντας τρόμαξε. Η φωνή συνέχισε· ¨Μη φοβάσαι, μόνο πήγαινε πες στον Ηγούμενο και στους άλλους Μοναχούς, ότι οι εχθροί μας πλησιάζουν. Όποιος είναι ασθενής στο φρόνημα να πάει να κρυφτεί. Όποιος επιθυμεί Μαρτυρικό στεφάνι να μείνει στο Μοναστήρι¨. Καθώς ο Γέροντας πήγε τρέχοντας στο Μοναστήρι, είδε στη πύλη του να τον περιμένει η Εικόνα της Παναγίας του κελιού του, την ασπάστηκε, την πήρε μαζί του και πήγε στον Ηγούμενο, στον οποίο εξιστόρησε ότι είχε συμβεί.\nΔημοσιεύτηκε: Κυρ 12 Μαρ 2017, 11:33\nὉ Ἃγιος Ἰσίδωρος καί οἱ 72 μάρτυρες.Τούς ἒπνιξαν οἱ ρωμαιοκαθολικοί τήν ἡμέρα τῶν Θεοφανείων ἐπειδή δέν πρόδωσαν τήν πίστη τους (8 Ἰανουαρίου)\nὉ Ἃγιος Ἰσίδωρος καί οἱ 72 μάρτυρες.\nΤούς ἒπνιξαν οἱ ρωμαιοκαθολικοί τήν ἡμέρα τῶν Θεοφανείων\nἐπειδή δέν πρόδωσαν τήν πίστη τους\nΣτις περιοχές όπου τα Θεοφάνεια το νερό παγώνει η διαδικασία αγιασμού των νερών είναι διαφορετικη.Πρώτα κόβεται ένα κομμάτι πάγου,συνήθως σε σχήμα σταυρού και έπειτα βυθίζεται ο σταυρός από τον επίσκοπο ή τον ιερέα.\nΤην ίδια διαδικασία ακολούθησε και ο ιερέας Ισίδωρος στον ποταμό Ομόβζχα(σήμερα Εμαζόγκι)στο Γιούριεβ της Εσθονίας.\nΜόλις αγίασε τα ύδατα του ποταμού κατά την ημέρα των Θεοφανείων συνελήφθη μαζί με τους ενορίτες που παρεβρέθηκαν στην ακολουθία.Σύνολο 73 άτομα.Η αιτία που τους συνέλαβαν ήταν ότι δεν ήθελαν να γίνουν ρωμαιοκαθολικοί.\nΟ ιερέας Ισίδωρος είχε από καιρό μπει στο στόχαστρο,επειδή ενίσχυε τους ορθοδόξους για να μην προδώσουν την πίστη τους ακόμη και αν τους βασανίσουν.\nΑφού τους φυλάκισαν τους έδωσαν ένα μικρό χρονικό περιθώριο.Εν τω μεταξύ ήρθε και η δικαστική απόφαση η οποία πάρθηκε στο Γιούριεβ παρουσία του ρωμαιοκαθολικού επισκόπου Ανδρέα και των ευγενών της πόλης.Σε αυτό το χρονικό διάστημα ο π.Ισίδωρος είχε ενισχύσει ακόμη περισσότερο την πίστη των ενορίτών τους οποίους και κοινώνησε με τα τίμια δώρα που έφερε επάνω του.Μεταξύ τους βρισκόνταν και πολλές γυναίκες και παιδιά.\nΑφού είδαν την σταθερότητα της πίστης των ορθοδόξων,αποφάσισαν να τους πνίξουν.Τους χτύπησαν και τους έσυραν στο ποτάμι στο οποίο είχαν τελέσει τον αγιασμό και τους έσπρωξαν μεσά στην τρύπα σε σχήμα σταυρού που είχαν ανοίξει.\nΤην άνοιξη,όταν οι πάγοι έλιωσαν εμφανίστηκαν τα λείψανα των 73 μαρτύρων τα οποία οι πιστοί άρχισαν να τιμούν.Η αγιοκατάταξή τους έγινε το 1897.\nΌλα αυτά συνέβησαν το 1472.\nΗ μνήμη τους τιμάται στι 8 Ιανουαρίου.\nΣημείωση-Παρότι το 1463 ο μεγάλος πρίγκηπας Ιωάννης ο 3ος της Μόσχας είχε υπογράψει ένα σύμφωνο με τους ιππότες της Livonia το οποίο έλεγε όπως να σεβαστούν την ελευθερία των ορθοδόξων και να μην τους επιβάλλουν τον ρωμαιοκαθολικισμό,οι γερμανοί καθολικοί ιππότες δεν το σεβάστηκαν.Απείλησαν και βασάνισαν τον ορθόδοξο λαό.Και ο πιο μεγάλος προστάτης της Ορθοδοξίας ήταν ο Άγιος ιερομάρτυρας Ισίδωρος.\nΔημοσιεύτηκε: Κυρ 12 Μαρ 2017, 11:34\nΟι Άγιοι 13 μάρτυρες της Καντάρας (†1231)\nΤο έτος 1228, έφθασαν στην Κύπρο, δύο ευσεβείς ασκητές, από ένα μοναστήρι του Καλού Όρους, που βρίσκεται στην Παμφυλία τους Μικράς Ασίας, και ονομάζονταν Ιωάννης και Κόνων. Ήρθαν στο νησί, έτοιμοι να θυσιάσουν τους εαυτούς τους μέχρι αίματος για την αληθινή ορθόδοξη πίστη, προβάλλοντας έτσι ένα λαμπρό παράδειγμα για τους Κυπρίους που περνούσαν δύσκολα χρόνια. Οι λατίνοι κατακτητές του νησιού, επέβαλλαν αφόρητες πιέσεις, βαριές φορολογίες και επεδίωκαν τον εκλατινισμό του νησιού και την υποταγή του στον Πάπα. Οι εκπρόσωποι τους Λατινικής Εκκλησίας ήθελαν να υποτάξουν την Ορθόδοξη Εκκλησία.\nΟι δύο μοναχοί, αφού έφθασαν στη Κύπρο, ανέβηκαν στην Μονή της Υπεραγίας Θεοτόκου του Μαχαιρά. Εκεί στο ησυχαστήριο τους Μονής συνέχιζαν τον πνευματικό τους αγώνα. Μετά από λίγες μέρες άφησαν το μοναστήρι του Μαχαιρά αναζητώντας κάποιον άλλο τόπο ησυχίας. Έφθασαν στη Μονή του Αγίου Ιωάννη του Χρυσοστόμου στον Κουτσοβέντη για να καταλήξουν πλέον και να συνεχίσουν τους αγώνες στο Μοναστήρι τους Παναγίας τους Κανταριώτισσας, κοντά στο κάστρο τους Καντάρας.\nΕκεί, λόγω τους ευσέβειας τους και της ασκητικής τους ζωής, προσέλκυαν όλο και πιο πολλούς μοναχούς, πράγμα που ανησύχησε τους Λατίνους και τους ώθησε να λάβουν δραστικά μέτρα. Ο Φράγκος Αρχιεπίσκοπος, ο οποίος με τη βία σφετερίστηκε το θρόνο και έδιωξε σε εξορία τον Άγιο Νικόλαο της Στέγης στην Σολέα που ήταν ο Ορθόδοξος ποιμένας της Κύπρου, στέλνει δύο αντιπροσώπους του, τον ιεροκήρυκα Ανδρέα και τον Ηλιέρμο για να εξετάσουν τι γινόταν στο Μοναστήρι τους Καντάρας. Οι μοναχοί, τους υποδέχονται με καλοσύνη, αποδίδοντας τους μάλιστα την αρμόζουσα τιμή. Ο ιεροκήρυκας Ανδρέας, μετά από τους ανακριτικές ερωτήσεις- από πού ήρθαν, πότε, με ποιο τρόπο κατοίκισαν στο μοναστήρι- άρχισε να τους ρωτά από το Άγιο Ευαγγέλιο και τον Απόστολο, χωρίς να βρει κάποιο λάθος στις αποκρίσεις των πατέρων. Αφού είδε, άτι όλα τα ερμήνευαν σοφά και σωστά, τους υπέβαλε και το ερώτημα «και για εμάς που τελούμε την Θεία Λειτουργία με άζυμα, τι πιστεύετε;».\nΟι 11 μοναχοί με θάρρος απάντησαν «Εμείς ακολουθούμε επακριβώς τα λόγια του Κυρίου ημών Ιησού Χριστού που είπε στο Μυστικό Δείπνο. Τελούμε την Θεία Λειτουργία που έχουμε παραλάβει από τον Κύριον, τους Αποστόλους και τους πατέρες της Αγίας, Καθολικής και Αποστολικής Εκκλησίας με το άγιο μυστήριο της Θείας Κοινωνίας με ένζυμο άρτο. Όσον αφορά τώρα το δικό σας φρόνημα για τον άζυμο άρτο, δεν γνωρίζουμε, γιατί ούτε από τους κήρυκες του Χριστού, ούτε από τις άγιες και οικουμενικές συνόδους το παραλάβαμε. Γι' αυτό και όσοι τελούν τις ιερές μυσταγωγίες με άζυμο άρτο, ξεπέφτουν από την αλήθεια και παρερμηνεύουν τις γραφές». Μάλιστα για να αποδείξουν αυτοί οι άγιοι πατέρες την αλήθεια, πρότειναν στους Λατινόφρονες ιεροκήρυκες να τελέσουν δύο Θείες Λειτουργίες, οι μεν με ένζυμο άρτο και οι δε με άζυμο άρτο και μετά από το μυστήριο να μπουν και οι δύο παρατάξεις στην φωτιά, και όποιος μείνει απείραχτος και βγει χωρίς να πάθει καμιά βλάβη, τότε θα αποδείκνυε ποια Θεία Λειτουργία αγιάζει ο Θεός και αυτήν θα ακολουθούσαν.\nΑυτά εκνεύρισαν τον ιεροκήρυκα του Πάπα, που άρχισε να τους κατηγορεί ως αιρετικούς και τους έδωσε αμέσως εντολή να κατεβούν στη Λευκωσία στο Φράγκο Αρχιεπίσκοπο για να του δώσουν απολογία για όσα είπαν, δίνοντας τους λίγες μέρες προθεσμία. Στο διάστημα αυτό, οι μοναχοί ετοιμάζονταν πνευματικά, με αγρυπνίες, προσευχές, νηστείες και συχνή κοινωνία των αχράντων μυστηρίων. Ξεκίνησαν έτσι οι μοναχοί να δώσουν την μαρτυρία τους στον Φράγκο Πάπα. Οι πιστοί έτρεχαν πλήθη να τους προϋπαντήσουν για να τους ενισχύσουν και να ενισχυθούν και οι ίδιοι, παίρνοντας την ευχή τους. Μαζί με τους τους 11 μοναχούς τους Παναγίας τους Κανταριώτισσας, ήρθαν και ενώθηκαν και άλλοι δύο μοναχοί από το Μοναστήρι του Μαχαιρά και έτσι γίνονται 13 μοναχοί στον αριθμό.\nΠαρουσιάζονται μπροστά στον Λατίνο αρχιερέα και η συζήτηση περί ενζύμου και άζυμου άρτου επαναλαμβάνεται. Οι 13 πατέρες μένουν ακλόνητοι στην πίστη τους, χωρίς να λογαριάσουν τις απειλές και τους φοβέρες που τους ανέγγελαν. Το μίσος και ο θυμός των Λατίνων, φτάνει στο αποκορύφωμα από την σταθερή ομολογία των πατέρων. Τότε ο Λατίνος αρχιεπίσκοπος διέταξε τριετή φυλάκιση τους. Παρέμειναν λοιπόν στην φυλακή υπομένοντας κάθε κακουχία, θλίψη και ταλαιπωρία. Μετέτρεψαν την δυσώδη φυλακή σε πνευματικό εργαστήριο, όπου ανέπεμπαν «ως μύρον ευωδίας πνευματικής» προσευχές, δεήσεις και ψαλμωδίες. Στην διάρκεια της φυλάκισής τους, ένας απ' αυτούς κοιμήθηκε εν Κυρίω από τις ταλαιπωρίες της σκληρής φυλακής. Το όνομα του ήταν Θεόγνωστος.\nΤότε προβλέποντας τον βέβαιο θάνατο και οι υπόλοιποι, απεφάσισαν και χειροθετήθηκαν από τον ηγούμενο της Μονής της Παναγίας της Κανταριώτισσας Ιωάννη και τον Κόνωνα αλλά και από τον Ιερεμία, και πήραν το Μέγα αγγελικό σχήμα των μεγαλόσχημων Μοναχών και πήραν τα εξής ονόματα: Μάρκος, Θεόκτιστος, Κύριλλος, Βαρνάβας, Μάξιμος, Ιωσήφ, Γερμανός, Γεράσιμος και Γεννάδιος. Για πολλοστή φορά οδηγούνται μπροστά στο βήμα του Φράγκου αρχιερέα, αλλά η πίστη και η γνώμη τους δεν αλλάζει. Οι Λατίνοι, εξοργισμένοι από την στάση τους, καταδικάζουν τους 12 σε θάνατο. Οι μοναχοί τότε προσεύχονται με υψωμένα τα χέρια στο Θεό, να τους δυναμώσει μέχρι τέλους.\nΣτις 19 Μαΐου του 1231, αφού τους έδεσαν πίσω από άλογα, τους έσυραν δια μέσου του ποταμού Πεδιαίου, πάνω από πέτρες και στη συνέχεια, μισοπεθαμένοι καθώς ήταν, τους έριξαν στη φωτιά «Και έτσι ετελειώθησαν οι καλλίνικοι του Χριστού μάρτυρες ...».\n* Οι δεκατρείς αυτοί Άγιοι μοναχοί έφυγαν από το Άγιον Όρος από άγνωστη αιτία, για να συνεχίσουν τους ασκητικούς αγώνες τους στην Κύπρο.\nΔημοσιεύτηκε: Κυρ 12 Μαρ 2017, 11:35\nΆγιοι Ιωάννης, Κόνων, Ιερεμίας, Μάρκος, Κύριλλος, Θεόκτιστος, Βαρνάβας, Μάξιμος, Θεόγνωστος, Ιωσήφ, Γεννάδιος, Γεράσιμος και Γερμανός οι Οσιομάρτυρες και Ομολογητές της Μονής Καντάρας Κύπρου (19 Μαΐου)\nΟι Μακάριοι αυτοί Πατέρες και της Αλήθειας Ομολογητές, έλαμπαν με τη ζωή τους στο νησί της Κύπρου τον 13ο αιώνα, στη Μονή Καντάρας.\nΚάποτε όμως κατέλαβαν το νησί οι Λατίνοι, οι όποιοι έκαναν το πάν, για να υποτάξουν την Εκκλησία στην εξουσία του Πάπα. Η προσπάθειά τους άρχισε από το 1220 μ.Χ. σε ένα συνέδριο, που έγινε στην πόλη της Λεμεσού και στο οποίο έλαβαν μέρος αντιπρόσωποι του κλήρου των Λατίνων και της άρχουσας τάξεως, αποφασίσθηκε να επιβληθούν καταπιεστικά μέτρα για την ολοκληρωτική επικράτηση της Λατινικής Εκκλησίας.\nΈτσι, περί το 1228 μ.Χ. οι κατακτητές οδήγησαν τους Πατέρες αυτούς στο δικαστήριο, που με κολακείες και απειλές, προσπαθούσαν να τους αλλάξουν το φρόνημα.\nΟι Άγιοι όμως αυτοί, έμειναν σταθεροί στην Ορθόδοξη Ομολογία και το δήλωσαν με θάρρος μπροστά στους κακόδοξους Λατίνους (παπικούς).\nΤότε τους έριξαν για τρία χρόνια δέσμιους στη φυλακή και τους βασάνισαν σκληρά. Επειδή όμως δεν κατάφεραν τίποτα, τους έκαψαν ζωντανούς την 19η Μάιου 1231 μ.Χ.\nΔημοσιεύτηκε: Κυρ 12 Μαρ 2017, 11:36\nΑΓΙΟΙ ΙΒΗΡΙΤΕΣ ΜΟΝΑΧΟΙ ΟΙ ΟΣΙΟΜΑΡΤΥΡΕΣ (13 Μαΐου)\nΟ αυτοκράτορας του Βυζαντίου Μιχαήλ Η' Παλαιολόγος (1259 - 1282 μ.Χ.), για να επιτύχει την παρέμβαση του Πάπα Γρηγορίου Ι' (1271 - 1276 μ.Χ.) και αργότερα του Ιωάννου Κ' (1276 - 1277 μ.Χ.) προς τον Κάρολο τον Ανδεγαβικό προκειμένου να σταματήσει τις επιθέσεις του κατά του Βυζαντίου, προσχώρησε στην ένωση των δύο Εκκλησιών, που διακηρύχθηκε στις 6 Ιουνίου του 1274 μ.Χ. στη Σύνοδο της Λυών της Γαλλίας.\nΗ πράξη όμως αυτή του αυτοκράτορα εξήγειρε εσωτερικό πόλεμο που κράτησε μέχρι το 1281 μ.Χ., διότι τόσο ο κλήρος, όσο και ο λαός, αντετάχθησαν σθεναρά κατά της ενωτικής αυτής πολιτικής. Ο αυτοκράτορας μεταχειρίσθηκε εναντίον των αντιφρονούντων αυστηρά μέτρα: βαριές φορολογίες και κατασχέσεις, δημόσιες τιμωρίες και περιυβρίσεις. Βοηθούμενος δε και από τον λατινόφρονα Πατριάρχη Ιωάννη ΙΑ' Βέκκο (1275 - 1282 μ.Χ.), επιχείρησε να επιβάλει την ένωση βίαια.\nΘύματα της βίας αυτής υπήρξαν οι Ιβηρίτες μοναχοί, οι οποίοι, δεν υπάκουσαν στις πατριαρχικές και αυτοκρατορικές διαταγές περί αποδοχής της ενώσεως, αλλά με πνευματική ανδρεία έλεγξαν αυτούς για την ανορθόδοξη πολιτική τους, συνελήφθησαν και ρίχθηκαν στη θάλασσα, όπου βρήκαν μαρτυρικό θάνατο.\nστις 21:40 Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest\nΔημοσιεύτηκε: Κυρ 12 Μαρ 2017, 11:38\nΟΙ ΑΓΙΟΙ ΕΝΔΟΞΟΙ ΟΣΙΟΜΑΡΤΥΡΕΣ ΚΑΡΕΩΤΕΣ ΜΟΝΑΧΟΙ\nΟΙ ΑΓΙΟΙ ΕΝΔΟΞΟΙ ΟΣΙΟΜΑΡΤΥΡΕΣ ΚΑΡΕΩΤΕΣ ΜΟΝΑΧΟΙ, ΟΙ ΥΠΟ ΤΩΝ ΛΑΤΙΝΟΦΡΟΝΩΝ ΑΖΥΜΙΤΩΝ ΞΙΦΕΙ ΤΕΛΕΙΩΘΕΝΤΕΣ, ΚΑΙ Ο ΑΓΙΟΣ ΕΝΔΟΞΟΣ ΟΣΙΟΜΑΡΤΥΣ ΚΟΣΜΑΣ, Ο ΠΡΩΤΟΣ ΤΟΥ ΑΓΙΟΥ ΟΡΟΥΣ, ΑΓΧΟΝΗ ΑΠΑΙΩΡΗΘΕΙΣ\nΗ Καθολική Ορθόδοξος Εκκλησία στις 5 Δεκεμβρίου, εκτός από την μνήμη του Οσίου και Θεοφόρου πατρός ημών Σάββα του Ηγιασμένου, εορτάζει και την μνήμη των αγίων ενδόξων οσιομαρτύρων Καρεωτών μοναχών του Αγίου Όρους, των υπό των λατινοφρόνων αζυμιτών ξίφει τελειωθέντων και του αγίου ενδόξου οσιομάρτυρος Κοσμά του Πρώτου του Αγίου Όρους, αγχόνη απαιωρηθέντος. Σύμφωνα με τον ιερό Συναξαριστή : «τη αυτή ημέρα οι άγιοι οσιομάρτυρες οι εν τοις κελλίοις του Άθω κατοικούντες, οι τους Λατινόφρονας ελέγξαντες, τον βασιλέα, φημί, Μιχαήλ, και τον Πατριάρχην Βέκκον, ο μεν πρώτος απηγχονίσθη, οι δε λοιποί ξίφει ετελειώθησαν». Οι στίχοι του Συναξαρίου αναφέρουν : «Τη των οσίων πληθύι γνώμη μία, υπέρ πατρώων δογμάτων τεθνηκέναι».\nΑς δώσουμε, όμως, τον λόγο στον πανοσιολογιώτατο αρχιμανδρίτη κυρό Γερβάσιο Ραπτόπουλο, να μας αφηγηθεί τα περί των οσιομαρτύρων.\n«Κατά τέλη του 13ου αιώνος το Βατικανό στον αιματηρό πόλεμο εναντίον της Ορθοδοξίας, όταν δόθηκε η αφορμή, έβαλε στόχο και το Άγιον Όρος, το Κάστρο αυτό της Ορθοδοξίας. Όχι ο ίδιος ο Πάπας προσωπικά, βέβαια. Άλλα με το λατινόφρονα αυτοκράτορα Μιχαήλ Η' τον Παλαιολόγο και τον λατινόφρονα επίσης Πατριάρχη Κωνσταντινουπόλεως, τον Ιωάννη Βέκκο. Φρονούντες και οι δύο ότι ο Πάπας θα ασκούσε την επιρροή του στη Δύση και θα ερχόταν στρατός στην απειλούμενη πόλη του Κωνσταντίνου, σκέφθηκαν να υπογράψουν ένωση με την λεγομένη εκκλησία του Πάπα.\nΠώς όμως να πείσουν τον Ορθόδοξο λαό για την προδοσία αυτή; Με την πειθώ; Στάθηκε αδύνατον να το επιτύχουν. Έτσι χρησιμοποίησαν τη βία. Τη βία παντού. Ιδιαίτερα όμως στο «Κάστρο της Ορθοδοξίας, στον Άθωνα. Αλλά και εδώ συνάντησαν άρνηση. Αγιορείτες Πατέρες προτίμησαν τον θάνατο παρά. την προδοσία της Ορθοδοξίας και, σε τελική ανάλυση, την υποταγή της Μιάς, Αγίας, Καθολικής και Αποστολικής Εκκλησίας του Χριστού στον αιρεσιάρχη Πάπα της Ρώμης. Αυτό στην Ιερά Μονή του Ζωγράφου. Αυτό στην Ιερά Μονή του Βατοπαιδίου. Αυτό το ίδιο έγινε και στις Καρυές.\nΑπόσπασμα Λατίνων και λατινοφρόνων στρατιωτών, εκπροσώπων του Αυτοκράτορα, διέταξε τη σύναξη στις Καρυές των Μοναχών, πού διέμεναν στα γύρω από τις Καρυές κελλιά. Σκοπός της συνάξεως ήταν να πεισθούν οι Αγιορείτες Μοναχοί, με επικεφαλής τον Πρώτο, να συγκατατεθούν στην ένωση με την λεγομένη εκκλησία του Πάπα. Να λατινοφρονήσουν και να δεχθούν τα λατινικά δόγματα.\nΣτην πρόταση όμως αυτή της προδοσίας αντέδρασαν όλοι. Και ο Πρώτος και οι Μοναχοί. Με ένα λόγο και με μια απόφαση, αποκρίθηκαν ότι είναι πρόθυμοι και να μαρτυρήσουν για την ορθόδοξη πίστη, τη μόνη και αληθινή πίστη. Μάταια οι λατινόφρονες του αυτοκράτορα απειλούσαν τους Μοναχούς με κολαστήρια και με αυτόν τον θάνατο και τον Πρώτο με αγχόνη.\nΜε παρρησία και με την απόφαση του μαρτυρίου, ομιλούσαν κατά της ενώσεως με τον αντίχριστο Πάπα. Δεν μπορούν, έλεγαν, να συμβιβασθούν τα ασυμβίβαστα πράγματα. Μπορεί να συμβιβασθεί Χριστός και Βελιάρ, Χριστός και Διάβολος; «Τις συμφώνησις Χριστώ προς Βελίαρ»; Καμμιά κοινωνία δεν μπορεί να υπάρχει μεταξύ της Ανατολής και της Δύσεως. Από την Ανατολή προήλθε ο φωτισμός. Και από τη Δύση προήλθε το σκότος.\nΟ διάλογος κρίθηκε μάταιος από μέρους των λατινοφρόνων. Οι Αγιορείτες Μοναχοί κι εδώ στις Καρυές αποδείχθηκαν αμετάπειστοι. Βράχοι ακλόνητοι. Γι’ αυτό και οι εχθροί της Ορθοδοξίας άρχισαν τα βασανιστήρια. Αλλά όσο βασανίζονταν οι Μοναχοί, τόσο και πιο πολύ, με όλη τους τη δύναμη, ομολογούσαν την ορθόδοξη πίστη. Γι’ αυτό και διατάχθηκε ό θάνατος. Θάνατος σκληρός. Η αγχόνη και η σφαγή. Η αγχόνη για τον Πρώτο του Αγίου Όρους. Η σφαγή για τους Μοναχούς. Κοκκίνισε το ιερό χώμα των Καρυών. Αλλά το αίμα αυτό ανέβηκε στον ουρανό, μπροστά στο Θεό, μαζί με τις ψυχές των οσιομαρτύρων πατέρων, σαν θυμίαμα ευωδιαστό. Ήταν η τελευταία λατρεία των Αγιορειτών Πατέρων, που την τέλεσαν στα άγια χώματα του Αγίου Όρους με το αίμα της καρδιάς τους. Αφού προσέφεραν στο Θεό τα πάντα, τελευταία προσέφεραν και το αίμα τους.\nΑλλά, ας δώσουμε τον λόγο και στον λόγιο Καθηγούμενο της Ιεράς Μονής Οσίου Γρηγορίου Αγίου Όρους, πανοσιολογιώτατο αρχιμανδρίτη, Γέροντα Γεώργιο Καψάνη, για να περιγράψει με τη δική του γραφίδα τη θυσία αυτή των Αγιορειτών Προμάχων της Ορθοδοξίας.\n«...Μεγάλος πόλεμος εγείρεται και πάλι κατά των ορθοδόξων και της Ορθοδοξίας. Πολλοί ενδίδουν, γίνονται λατινόφρονες. Οι εναπομείναντες ορθόδοξοι έχουν να παλαίσουν προς λατίνους και λατινόφρονες. Στους λατινόφρονες ανήκαν Αυτοκράτορες, Πατριάρχαι, Αρχιερείς, πολιτικοί ηγέται, με εξουσία και δύναμι κοσμική. Ανθίστανται οι πιστοί ορθόδοξοι παντού και εδώ στο Άγιον Όρος.\nΈρχεται μάλιστα εποχή που οι Λατινόφρονες εκβιάζουν τους Αγιορείτας πατέρας να προσκυνήσουν τον πάπα. Οι πλείστοι όμως προτιμούν τον θάνατο πού είναι ζωή και όχι τη ζωή πού είναι θάνατος.\nΤελειώνονται μαρτυρικά πολλοί Αγιορείτες στις ιερές Μονές Ιβήρων, Βατοπεδίου, Ζωγράφου. Αλλά και εδώ στις Καρυές, κατά τον ιερό Νικόδημο, «ευρίσκομεν και οσιομάρτυρας, τον Πρώτον του Αγίου Όρους, και τους κύκλω κατοικούντας εις τα κελλία, οίτινες, επειδή ήλεγξαν τους λατινόφρονας, Μιχαήλ τον Βασιλέα και Βέκκον τον Πατριάρχην, ο μεν πρώτος εκρεμάσθη, οι δε άλλοι ξίφει την κεφαλήν απετμήθησαν».\nΕδώ τελειούται μαρτυρικώς ο ομολογητής Πρώτος του Αγίου Όρους Ιερομάρτυς Κοσμάς, του οποίου το σεβάσμιο, ευωδιάζον και χαριτόβρυτο μαρτυρικό λείψανο ανεκαλύφθη, μερίμνη της Σεβαστής Ιεράς Κοινότητος, στον Νάρθηκα του πανσέπτου αυτού Ναού.\nΕδέχθη τον μαρτυρικό θάνατο ο μακάριος από αγάπη προς τον Χριστό. Το μαρτύριο είναι ό, τι υψηλότερο έχει να προσφέρη ο άνθρωπος προς τον Θεό.\nΜακάριε και Σεπτέ Πρώτε του Αγίου Όρους, Ιερομάρτυς του Χριστού Κοσμά, πρώτος στο ιερό διακόνημα του Πρώτου της Ιεράς Κοινότητος, πρώτος και στο μαρτύριο και την ομολογία το Χριστού.\nΠρώτος στην έδρα του Πρωτάτου, πρώτος και στην αγχόνη και τον θάνατο και τον τάφο.\nΤο πολύαθλο και μαρτυρικό του σώμα ώς πολύτιμο θησαυρό έκρυψε και εφύλαξε η Ιερά αυτή γη.\nΤώρα, με θεία νεύσι, ως αστήρ εωθινός ανατέλλεις πάλι στο Αγιώνυμο αυτό Όρος και στην απανταχού Εκκλησία του Θεού, για να φώτισης και οδήγησης τις ψυχές μας στην ακλινή ομολογία του Θεανθρώπου Χριστού.\nΣφραγίζονται σήμερα τα στόματα όσων ηθέλησαν να αμφισβητήσουν την ομολογία των Αγιορειτών και την μαρτυρική τους τελείωσι από τους λατινόφρονες.\nΧάρις στην ιδική του θυσία ημπορεί ή Ορθόδοξος Εκκλησία και το Άγιον Όρος να λέγουν προς τον σύγχρονο άνθρωπο «έρχου και ίδε», τον αληθινό Χριστό, το πλήρωμα της Αληθείας Του και της Χάριτος Του, τον όλο Χριστό, την Κεφαλή και το Σώμα Του. Η φωνή σου ως φωνή υδάτων πολλών ακούγεται σήμερα.\nΑπό τον τάφο σου ένας μυστικός ποταμός αναβλύζει, του οποίου τα ορμήματα ευφραίνουν την Πόλι του Θεου, την Αγία ανά την οικουμένην Ορθόδοξον Καθολική Εκκλησία.\nΕυλογημένη η άσκησίς σου.\nΕυλογημένη η ομολογία σου.\nΕυλογημένος ο μαρτυρικός σου θάνατος.\nΕυλογημένη η επί 700 χρόνια σπορά σου στην Αγιορείτικη γη.\nΕυλογημένη και η φανέρωσίς Σου στους δύσκολους για τον κόσμο και την Εκκλησία καιρούς μας.\nΤο Άγιον Όρος στο πρόσωπο σου και στα πρόσωπα των άλλων αγίων Αγιορειτών οσιομαρτύρων των ελεγξάντων τους λατινόφρονες δεν συνεβιβάσθη ούτε συμβιβάζεται.\nΗ αγχόνη σου επιβάλλει και σε μας να ανανεώσουμε σήμερα την ομολογία την ιδική σου και των λοιπών οσιομαρτύρων, όντες διάδοχοί σας και συνεχισταί της Παραδόσεως σας.\nΟμολογούμε λοιπόν, όπως έγραψαν οι Αγιορείται προς τον λατινόφρονα Αυτοκράτορα Μιχαήλ Η' τον Παλαιολόγο, λήγοντος του 13ου αιώνος, ότι «Πάσα η του Χριστού και Θεού ημών Ποίμνη εν σώμα εστίν, υπό μιάς κεφαλής διοικούμενον, ος εστι Χριστός Ιησούς».\nΟμολογούμε επίσης ότι οι Λατίνου μη αφήσαντες «απαράτρεπτα» και «αμώμητα» τα κυριώτερα της Πίστεως, «αποκόπτονται του πανταχόθεν ίσου τε καλού ωραιομόρφου σώματος του Χριστού».\nΗ Μία, λοιπόν, Αγία, Καθολική και Αποστολική Εκκλησία του Συμβόλου της Πίστεως, είναι η καθ’ημάς Ορθοδοξία, διότι μόνη αύτη διατηρεί αναλλοίωτη την πίστι των Αποστόλων…».\nΠάνω απ’όλα, και από αυτή τη ζωή μας, προέχει η ορθόδοξη πίστη, όπως μας την παρέδωσαν οι Άγιοι Απόστολοι και οι Πατέρες της Αγίας μας Εκκλησίας. Πρώτα η πίστη και ύστερα η ζωή. Ύστερα όλα τα άλλα, που μας είναι βασικά, απαραίτητα, στη ζωή μας. Ό Χριστός υπογράμμισε ιδιαίτερα τούτο. Είπε : «Πλην ο υιός του ανθρώπου ελθών άρα ευρήσει την πίστιν επί της γης»; Θα έλθει ο Κύριος και πάλι. Θα έλθει είτε με τον θάνατο για τον καθένα μας είτε κατά τη συντέλεια του κόσμου είτε με θλίψεις και συμφορές. Θα βρει στον καθένα μας τότε την πίστη την ορθόδοξη; Τη ζωντανή πίστη; Την ακλόνητη και σταθερή πίστη; Γιατί, ας μη ξεχνούμε ότι, όπως είπε ο Κύριος, «εγερθήσονται ψευδόχριστοι και ψευδοπροφήται και δώσουσι σημεία μεγάλα και τέρατα, ώστε πλανήσαι, ει δυνατόν, και τους εκλεκτούς»\nΕλληνες ορθόδοξοι χριστιανοί,\nΜείνετε σταθεροί, βράχοι ακλόνητοι στην Ορθόδοξη πίστη. Την Ορθόδοξη πίστη και τα μάτια σας! Την Ορθόδοξη πίστη και την σωτηρία της ψυχής σας»!\n ΟΣΙΟΣ ΝΙΚΟΔΗΜΟΣ ΑΓΙΟΡΕΙΤΗΣ, Συναξαριστής των δώδεκα μηνών του ενιαυτού, τ. Β΄ (Νοέμβριος-Δεκέμβριος), εκδ. Ορθόδοξος Κυψέλη, Θεσ/κη 2003,\n ΑΡΧΙΜ. ΓΕΡΒΑΣΙΟΣ ΡΑΠΤΟΠΟΥΛΟΣ, Παπισμός και πρόμαχοι Ορθοδοξίας, σσ. 281-288.\n Β' Κορ. 6, 15.\n Λόγος που εκφωνήθηκε το 1982 στον πάνσεπτο Ναό του Πρωτάτου του Αγίου Όρους, την Κυριακή της Ορθοδοξίας, από τον Καθηγούμενο της Ιεράς Μονής του Οσίου Γρηγορίου Αγίου Όρους Αρχιμ. Γεώργιο, κατ’ εντολήν της Ιεράς Κοινότητος, με την ευκαιρία της ανακομιδής του ιερού Λειψάνου του νεοφανούς Ιερομάρτυρος Κοσμά, Πρώτου του Αγίου Όρους, που απαγχονίσθηκε από τους λατινόφρονας.\n Οι αγώνες των μοναχών υπέρ της Ορθοδοξίας, εκδ. Ι. Μ. Οσίου Γρηγορίου, Άγιον Όρος 2003, σ. 245. «Αφού ο Μιχαήλ ανεχώρησε από εκεί (τη μονή Ζωγράφου), έφθασε στην κελλιώτικη Λαύρα των Καρεών, στην οποία είναι εγκατεστημένη και η έδρα του Πρώτου του Αγίου Όρους. Ο δε πρώτος και οι συνασκηταί του εναντιώθηκαν στον βασιλέα με γενναιότητα, ελέγχοντάς τον, όπως και οι προηγούμενοι Πατέρες. Ο βασιλεύς τότε ωργίσθηκε και διέταξε να τους σφάξουν όλους με τα ξίφη και έτσι ετελειώθησαν οι άγιοι Ομολογηταί. Στην συνέχεια ο Μιχαήλ κατέκαυσε την εκκλησία τους και λεηλάτησε τα κελλιά των μοναχών». (Μ. ΓΕΔΕΩΝ, Ο Άθως, σσ. 142-143). «Εις τον ναόν του Πρωτάτου σώζονται δύο κενοτάφια, και έτερον εις την μονήν του Ζωγράφου αποδιδόμενα εις τους τότε υπέρ της Ορθοδοξίας σφαγιασθέντας» (Κ. ΒΛΑΧΟΣ, Η χερσόνησος του Αγίου Όρους Άθω, σ. 54). Μερικοί ισχυρίζονταν ότι η ιστορία αυτή δεν ήταν αληθινή. Όμως οι Αγιορείται Πατέρες, που επί επτακόσια έτη άναβαν ακοίμητο κανδήλι στον τάφο - και όχι κενοτάφιο - του αγίου Κοσμά είχαν απόλυτο δίκαιο. Το έτος 1982 βρέθηκε με την πρωτοβουλία της Ιεράς Κοινότητος του Αγίου Όρους «το σεβάσμιο, ευωδιάζον και χαριτόβρυτο μαρτυρικό λείψανο» (ΑΡΧΙΜ. ΓΕΩΡΓΙΟΣ ΚΑΨΑΝΗΣ, Ορθοδοξία και Ουμανισμός - Ορθοδοξία και Παπισμός, σ. 52) του Ιερομάρτυρος Κοσμά (+1282), ο οποίος ήταν ο Πρώτος του Αγίου Όρους κατά την επιδρομή των Λατινοφρόνων (Ι. ΚΟΙΝΟΤΗΣ ΑΓΙΟΥ ΟΡΟΥΣ, Ο άγιος Ιερομάρτυς Κοσμάς, σ. 14).\n Ιω. 1, 47.\n Λκ. 18, 8.\n Μτθ. 24, 24\nΕν Πειραιεί 5-12-2012\nΔημοσιεύτηκε: Κυρ 12 Μαρ 2017, 11:39\nΌσιος Ευθύμιος ηγούμενος Βατοπεδίου και οι Δώδεκα μοναχοί Βατοπεδινοί (4 Ἰανουαρίου)\nΤην εποχή του Πάπα Ουρβανού Δ' (1263) και του διαδόχου του Κλήμεντος Δ' (1267) ο αυτοκράτορας της Κωνσταντινούπολης Μιχαήλ Παλαιολόγος άρχισε να διαπραγματεύεται για την ένωση της Ανατολικής Ορθοδόξου Εκκλησίας με τη Δυτική. Ο Πάπας Κλήμης Δ' έστειλε στην Κωνσταντινούπολη προς υπογραφή τους όρους της ενώσεως, στους οποίους μεταξύ άλλων ο Πάπας εθεωρείτο ως διακιούμενος από τον Θεό να κρίνει και να αποφασίζει οριστικά για κάθε δογματικό ζήτημα ή άλλη εκκλησιαστική διαφωνία.\nΈτσι ο Πάπας αναδεικνυόταν σε υπέρτατη εκκλησιαστική εξουσία, οι δε Σύνοδοι, Τοπικές ή Οικουμενικές, εκμηδενίζονταν. Το ζήτημα όμως, λόγω πατριαρχικών ανωμαλιών δεν προχώρησε και ο αυτοκράτορας δεν μπορούσε να ενεργήσει μόνος.\nΟι διαπραγματεύσεις επαναλήφθηκαν το έτος 1273, όταν προχειρίσθηκε Πάπας ο Γρηγόριος ο Ι', ο οποίος δήλωσε ότι δέχεται το ζήτημα της ενώσεως να συζητηθεί σε Σύνοδο, η οποία ορίσθηκε να συνέλθει στην πόλη Λυών της Γαλλίας.\nΟ βασιλεύς δήλωσε στους απεσταλμένους του Πάπα, ότι δέχεται την πρόταση και θα αποστείλει πρέσβεις επιτετραμμένους στη Σύνοδο, αλλά ο Πατριάρχης Ιωσήφ αντιστάθηκε και διαμαρτυρήθηκε έντονα, ότι ποτέ δεν θα ήθελε να υπογράψει ένωση με τον Πάπα που θα αναγνώριζε σε αυτόν έξω από τις ιεράς παραδόσεως και των εκκλησιαστικών θεσμίων τέτοια εξουσία. Ο βασιλεύς εξοργίσθηκε. Μη τολμών να αγγίσει τον Πατριάρχη προέβη σε φοβερό διωγμό των λοιπών, άλλους βασάνισε και άλλους εξόρισε. Και επειδή όλοι οι κάτοικοι της Κωνσταντινουπόλεως ετάχθησαν κατά της ενώσεως, ο αυτοκράτορας Μιχαήλ, τυφλωμένος από την αμαρτία και το πείσμα, δήλωσε ότι, επειδή αυτός είχε ανακτήσει την Πόλη από τους Φράγκους, εδικαιούτο να είναι ιδιοκτήτης της και ζήτησε από τον λαό να του καταβάλουν ενοίκιο για τις κατοικίες τους.\nΗ απαίτηση αυτή και τα βίαια μέτρα έκαναν πολλούς από τους κατοίκους της Κωνσταντινουπόλεως να φύγουν σε χώρες έξω από την δικαιοδοσία του αυτοκράτορα, άλλους δε να αποσυρθούν στην επαρχία, όπου διοργάνωσαν ένοπλα σώματα κατά της αυτοκρατορικής αυθαιρεσίας. Παρ' όλα αυτά βασιλικοί απεσταλμένοι μετέβησαν στη Σύνοδο της Λυώνος και υπέγραψαν τις παπικές προτάσεις περί ενώσεως, απεδέχθησαν δηλαδή την προσθήκη στο Σύμβολο της Πίστεως, ότι το Άγιο Πνεύμα εκπορεύεται και εκ του Υιού, και αναγνώρισαν την κυριαρχία του Πάπα και το δικαίωμά του να μνημονεύεται από τον Πατριάρχη, όταν αυτός θα λειτουργούσε.\nΟ Πατριάρχης Ιωσήφ αντιστάθηκε στο ζήτημα της ενώσεως και υπέβαλε την παραίτησή του. Έτσι, τον Μάιο του 1275, Πατριάρχης έγινε ο έως τότε Χαρτοφύλαξ της Μεγάλης Εκκλησίας Ιωάννης Βέκκος. Όμως, ο λαός, ο κλήρος και οι μοναχοί αρνούνταν να δεχθούν αυτή την ένωση, την οποία απέκτουαν και η αδελφή του αυτοκράτορα Ευλογία, ο τότε άρχοντας της Ηπείρου Νικηφόρος, ο αδελφός του αυτοκράτορα Ιωάννης, δούκας των νέων Πατρών και άλλοι συγγενείς του βασιλέως. Δυστυχώς οι πιέσεις και οι εκβιασμοί για την ένωση συνεχίστηκαν με τα πλέον τυραννικά μέσα και τον διωγμό κατά των υπερασπιστών της ορθοδόξου πίστεως.\nΣτη μεγάλη αυτή μάχη δεν έμεινε αμέτοχο το Άγιον Όρος.\nΗ Μονή Βατοπαιδίου διαμαρτυρήθηκε τολμηρά κατά του βασιλέως και του Πατριάρχου. Κατεδίωξαν, λοιπόν, τους μοναχούς κατά τον κινηθέντα κατά του Αγίου Όρους διωγμό το έτος 1280. άλλους βασάνισαν, τον δε Ηγούμενο της Μονής Ευθύμιο έπνιξαν στην θάλασσα, ενώ δώδεκα άλλους μοναχούς τους απαγχόνισαν.\nΔημοσιεύτηκε: Πέμ 16 Μαρ 2017, 20:03


Μαρία Φιλίππου: Ήρθα στην Αθήνα για να σπουδάσω, δεν είχα σκοπό να μείνω.... | Tvnea.com ©\nHome / GOSSIP / Μαρία Φιλίππου: Ήρθα στην Αθήνα για να σπουδάσω, δεν είχα σκοπό να μείνω....\nΜαρία Φιλίππου: Ήρθα στην Αθήνα για να σπουδάσω, δεν είχα σκοπό να μείνω....\nΓιώργος Μπαστουνάς 1/28/2017 01:00:00 μ.μ. Add Comment GOSSIP Edit\nΗ Μαρία Φιλίππου σε συνέντευξή της μίλησε για τον ρόλο της στο θέατρο, τους γιους της και την Κύπρο.\nΠρωταγωνιστείς στη φαρσοκωμωδία «Βάφ’ τα μαύρα».\nΦέτος είμαι ευλογημένη, βρίσκομαι στο θέατρο «Λαμπέτη» και παίζω σε αυτή τη θεϊκή φαρσοκωμωδία των Ρέππα-Παπαθανασίου, τους οποίους γνωρίζω πολλά χρόνια. Απέδειξαν ότι έχουν λόγο, είναι πια πνευματικοί άνθρωποι αυτού του τόπου. Ήμασταν συμμαθητές με τον Μιχάλη, στη σχολή, είναι ένα χρόνο μεγαλύτερος από μένα. Είχαμε να βρεθούμε επαγγελματικά πολλά χρόνια με τον Μιχάλη και όταν συναντηθήκαμε, ήταν σαν ένα μαγικό ραβδί να μας γύρισε πίσω και να μας έκανε πάλι παιδιά. Υπάρχει χρόνια η εκτίμηση και η αγάπη που μεγαλώνει. Το έργο δείχνει πού μπορούν να φτάσουν οι άνθρωποι όταν τους πάρουν τα κεκτημένα τους, μέχρι τα άκρα.\nΕίναι δύσκολο να παράγεις γέλιο, ειδικά σήμερα, με τα τόσα προβλήματα που κουβαλάει ο κόσμος;\nΈχω ένα κείμενο που πατάω. Τα παιδιά μου έκαναν ένα δώρο, να παίζω την Κύπρια, κάτι που μου αρέσει παρά πολύ, να παίζω με την ντοπιολαλιά μου. Η «Ελλάδα», που υποδύομαι, είναι μία γυναίκα που προσπαθώντας να ξαναγυρίσει σε αυτά που είχε χάνει τ’ αβγά και τα πασχαλιά, γίνεται ένα τέρας. Οι ρόλοι είναι αναγνωρίσιμοι, είναι οι άνθρωποι της εποχής μας, που επένδυσαν μόνο σε υλικά αγαθά και σήμερα έχουν χάσει το δρόμο τους.\nΒρίσκεσαι στο χώρο της υποκριτικής περίπου 30 χρόνια, σε τι έχεις επενδύσει;\nΒρίσκομαι στο χώρο περίπου 30 χρόνια. Ξέρω ότι έκανα έντιμα και ταπεινά τόσα χρόνια αυτή τη δουλειά. Βρίσκομαι 30 χρόνια στην Ελλάδα, στην Κύπρο έκανα μόνο ένα σίριαλ και μία ταινία.\nΠώς ήρθες στην Αθήνα, για να σπουδάσεις;\nΉρθα στην Αθήνα για να σπουδάσω, δεν είχα σκοπό να μείνω, έλεγα ότι στην Κύπρο θα πάω του χρόνου και του χρόνου, αλλά... ξέμεινα. Η μια δουλειά ερχόταν μετά την άλλη, μετά παντρεύτηκα, έκανα οικογένεια κι έμεινα εδώ. Ο πρώην σύζυγος είναι από την Ελλάδα, τώρα έχω χωρίσει. Έχω δύο υπέροχους γιους, ο ένας 21 και ο άλλος 17 χρονών.\nΣτην Κύπρο έχεις συγγενείς;\nΤη μανά μου την «έχασα» δυστυχώς, πριν από 13 χρόνια, τον πατέρα μου τον έχουμε φέρει εδώ με την αδελφή μου. Είμαστε πολύ δεμένη οικογένεια, έχουμε ασφαλιστικές δικλίδες.


Ο γιος του Gretzky - Onsports.gr\nΓιάννης Ασκούνης\t08 Ιουνίου 2011, 03:24\nΟ γιος του Gretzky\nO Trevor Gretzky επιλέχθηκε από τους Chicago Cubs στον έβδομο γύρο των φετινών Drafts του MLB.\nΠρόκειται για τον γιο του Wayne Gretzky, του κορυφαίου παίκτη χόκεϊ επί πάγου στην ιστορία του αθλήματος. Πολλοί θα περίμεναν από αυτόν να ακολουθήσει τα αθλητικά βήματα του πατέρα του, αλλά αυτός προτίμησε το μπέιζμπολ.\nΟ Trevor αγωνίζεται στην θέση του center fielder και είναι αριστερόχειρας. Συγκεκριμένα πήρε την 219η θέση στα φετινά Drafts. Πάντως είχε προπονηθεί για λίγες μέρες με τους Cubs πριν τα φετινά Drafts, κάτι που σημαίνει πως είχε περάσει από το απαραίτητo σκαουτάρισμα.\nΤο χαρακτηριστικό είναι πως χρησιμοποιεί την φανέλα με το #99. Με αυτήν, άλλωστε, δοξάστηκε ο πατέρας του. Είναι γνωστό, πως ο συγκεκριμένος αριθμός έχει αποσυρθεί εντελώς από όλες τις ομάδες του NHL προς τιμήν του μεγάλου Wayne Gretzky.


1 ΚΩΔΙΚΑΣ ΕΠΑΓΓΕΛΜΑΤΙΚΗΣ ΔΕΟΝΤΟΛΟΓΙΑΣ Δεκέμβριος 2013\n2 ΚΩΔΙΚΑΣ ΕΠΑΓΓΕΛΜΑΤΙΚΗΣ ΔΕΟΝΤΟΛΟΓΙΑΣ Ο παρών κώδικας Δεοντολογίας («Κώδικας») έχει υιοθετηθεί από την BBA Aviation plc (το οποίο όνομα θα περιλαμβάνει τις θυγατρικές και συγγενείς εταιρείες) και ορίζει τα πρότυπα για όλους όσους εργάζονται για την BBA Aviation. Ο Κώδικας είναι υποχρεωτικός χωρίς εξαιρέσεις και η μη τήρησή του μπορεί να έχει ως αποτέλεσμα πειθαρχικές επιπτώσεις, οι οποίες ενδέχεται να οδηγήσουν ακόμα και σε απόλυση. Η δέσμευση της BBA Aviation στο ανώτατο επίπεδο δεοντολογικής συμπεριφοράς θα πρέπει να αντικατοπτρίζεται στις επιχειρηματικές δραστηριότητες όλων των εταιρειών της BBA Aviation και περιλαμβάνει σχέσεις με εργαζόμενους, συνεργάτες, πελάτες, προμηθευτές, πωλητές, ανταγωνιστές, τους κρατικούς φορείς και το κοινό καθώς και τους μετόχους, χωρίς να περιορίζεται σε αυτούς. Όλοι μας οι υπάλληλοι, στελέχη και διευθυντές πρέπει να συμπεριφέρονται σύμφωνα με το γράμμα και το πνεύμα του παρόντος Κώδικα και να φροντίζουν να αποφεύγουν ακόμα και την επίφαση ανάρμοστης συμπεριφοράς. Τόσο το Διοικητικό Συμβούλιο όσο και η Εκτελεστική Επιτροπή πιστεύουν ότι ο Κώδικας αποτελεί τον πυρήνα όσον αφορά τον τρόπο με τον οποίο συναλλασσόμαστε στην BBA Aviation. Όπως δήλωσε ο CEO του Ομίλου Simon Pryce: «Το να ενεργούμε με ακεραιότητα και σεβασμό σε ό,τι κάνουμε κατέχει κεντρική θέση στις αξίες της BBA Aviation και την επίτευξη της αποστολής μας να δημιουργούμε σημαντική, μακροπρόθεσμη και βιώσιμη αξία για όλους τους μετόχους μας. Κερδίζουμε την εμπιστοσύνη και τον σεβασμό των μετόχων μας με εντιμότητα, δικαιοσύνη, ειλικρίνεια και ηθική συμπεριφορά. Εξαρτάται από τον καθένα μας ξεχωριστά να συμμορφωνόμαστε με το πνεύμα, αλλά και με το γράμμα των πολιτικών της BBA που υπάρχουν προκειμένου να υποστηρίζουν τα παραπάνω. Με τη δέσμευσή μας να συμπεριφερόμαστε έντιμα και ηθικά, να βελτιώνουμε τη φήμη της BBA Aviation διεθνώς και να εμπνέουμε επιπρόσθετη εμπιστοσύνη στους πελάτες και τους επιχειρηματικούς εταίρους μας».\n3 Παρότι καλύπτει ευρεία γκάμα επιχειρηματικών πρακτικών και διαδικασιών, ο Κώδικας δεν μπορεί να καλύπτει και δεν καλύπτει κάθε νόμο, κανονισμό ή απαίτηση της BBA Aviation που ισχύει για εσάς, αλλά δίνει οδηγίες για βασικά θέματα. Περισσότερες οδηγίες για νομικά θέματα ή θέματα επιχειρηματικής συμπεριφοράς, θα πρέπει να λαμβάνονται από το Νομικό Τμήμα της BBA εάν υπάρχει αμφιβολία ως προς την σωστή πορεία των ενεργειών. Εργαζόμενοι σε θέσεις που ευθύνονται για άλλους, πρέπει: να εξασφαλίζουν ότι εκείνοι που αναφέρουν σε αυτούς καταλαβαίνουν και συμμορφώνονται με τον Κώδικα, εφαρμόζουν τον Κώδικα με συνέπεια και αμεροληψία, στηρίζουν τους εργαζόμενους που εγείρουν ερωτήσεις ή ανησυχίες με καλή πίστη. Οι εργαζόμενοι δεν πρέπει να παροτρύνουν ή να ενεργούν μέσω διαμεσολαβητών (εργολάβους, εκπρόσωπους, σύμβουλους, επιχειρηματικούς εταίρους ή άλλους τρίτους) να διενεργούν οποιαδήποτε επιχειρηματική δραστηριότητα που έρχεται σε σύγκρουση με τον Κώδικα. Οι εργαζόμενοι πρέπει να βεβαιώνονται ότι οι τρίτοι που συνεργάζονται με την BBA Aviation ή εργάζονται για λογαριασμό της είναι ενήμεροι για τον Κώδικα και, κατά το δυνατόν (να σημειωθεί ότι αυτό είναι υποχρεωτικό στην περίπτωση αλλοδαπών εκπροσώπων και προμηθευτών), ότι αναλαμβάνουν συμβατικά να ενεργούν με συνέπεια βάσει του Κώδικα όταν συνεργάζονται με την BBA Aviation ή εργάζονται για λογαριασμό της. Οι εργαζόμενοι θα πρέπει να είναι επίσης ενήμεροι για την Πολιτική Ελέγχου Ασφαλείας Τρίτων της BBA Aviation και να συμμορφώνονται με αυτή. Όποιος εργαζόμενος αντιλαμβάνεται υπάρχουσα ή εν δυνάμει παραβίαση νόμων, κανόνων, κανονισμών ή του παρόντος Κώδικα (είτε από εργαζόμενους είτε από τρίτους που συνεργάζονται με την ΒΒΑ Aviation ή εργάζονται για λογαριασμό της) πρέπει να ειδοποιήσει τα αρμόδια μέλη της διοίκησης της BBA Aviation, σύμφωνα με την Πολιτική περί Γνωστοποίησης της Αντιδεοντολογικής Συμπεριφοράς, αντίγραφο της οποίας\n4 επισυνάπτεται στον παρόντα Κώδικα. Εάν δεν το πράξει, παραβιάζει ο ίδιος τον παρόντα Κώδικα. Η BBA Aviation δεν θα επιτρέψει αντίποινα για αναφορές που γίνονται καλή τη πίστη. 1. ΣΥΜΜΟΡΦΩΣΗ ΜΕ ΝΟΜΟΥΣ ΚΑΝΟΝΕΣ ΚΑΙ ΚΑΝΟΝΙΣΜΟΥΣ Η ΒΒΑ Aviation δεσμεύεται στη διενέργεια των επιχειρηματικών της δραστηριοτήτων με ειλικρίνεια και ακεραιότητα και σε συμμόρφωση με τους εν ισχύ νόμους, κανόνες και κανονισμούς σε κάθε περιοχή όπου δραστηριοποιείται. Κανένας υπάλληλος, στέλεχος ή διευθυντής της BBA Aviation ή εταιρείας του ομίλου δεν θα προβεί σε παράνομη ή ανήθικη πράξη, ή θα δώσει εντολή σε άλλους να εκτελέσουν τέτοια πράξη, για κανένα λόγο. Οποιαδήποτε παράβαση των εν ισχύ νόμων, κανόνων και κανονισμών θα αντιμετωπιστεί άμεσα από την BBA Aviation και ενδέχεται να χρειαστεί να αποκαλυφθεί στις εκάστοτε αρχές επιβολής του νόμου. Εάν πιστεύετε ότι οποιαδήποτε συμπεριφορά ή πρακτική δημιουργεί ερωτήματα σχετικά με την συμμόρφωση με τον παρόντα Κώδικα ή εν ισχύ νόμο, κανόνα ή κανονισμό, ή εάν έχετε ερωτήσεις αναφορικά με οποιονδήποτε νόμο, κανόνα ή κανονισμό παρακαλούμε να επικοινωνήσετε με το Νομικό Τμήμα της ΒΒΑ. Δείτε την Πολιτική περί Γνωστοποίησης της Αντιδεοντολογικής Συμπεριφοράς της BBA Aviation για να την ακολουθήσετε σε περίπτωση που πραγματοποιείτε τέτοιες γνωστοποιήσεις. Επίσης, η BBA Aviation περιοδικά διοργανώνει κάποια πληροφοριακά και εκπαιδευτικά σεμινάρια προκειμένου να προωθήσει την συμμόρφωση με τους νόμους, τους κανόνες και τους κανονισμούς που επηρεάζουν την επιχειρηματική μας δραστηριότητα. Οι εργαζόμενοι ενθαρρύνονται επίσης να επικοινωνούν με τον Γενικό Σύμβουλο του Ομίλου με προτάσεις για βελτιώσεις που μπορούν να γίνουν στις πολιτικές και διαδικασίες δεοντολογίας του Ομίλου και συγκεκριμένα για τυχόν κενά που διαπιστώνουν σε αυτές. 2. ΘΕΜΙΤΟΣ ΑΝΤΑΓΩΝΙΣΜΟΣ Η Πολιτική Συμμόρφωσης με τον Νόμο περί Ανταγωνισμού της BBA Aviation καθορίζει ότι όλοι οι υπάλληλοι πρέπει να συμμορφώνονται με την αντιμονοπωλιακή νομοθεσία και\n5 την νομοθεσία περί ανταγωνισμού όλων των χωρών όπου δραστηριοποιείται η ΒΒΑ Aviation. Οι συνέπειες της παραβίασης αυτών των νόμων, μεταξύ των οποίων περιλαμβάνονται πρόστιμα, κυρώσεις, ακόμα και φυλάκιση, μπορεί να είναι σοβαρές και για το πρόσωπο και για την BBA Aviation. Όπως συμβαίνει με οποιαδήποτε εν δυνάμει ή αντιληπτή παραβίαση του νόμου, οι ερωτήσεις και ανησυχίες σας για οποιοδήποτε θέμα του περί του ανταγωνισμού νόμου πρέπει να απευθύνονται στο Νομικό Τμήμα της ΒΒΑ Aviation. 3. ΔΩΡΟΔΟΚΙΑ ΚΑΙ ΔΙΑΦΘΟΡΑ Οι περισσότερες χώρες έχουν νόμους που απαγορεύουν τη διαφθορά και τη δωροδοκία. Αυτοί οι νόμοι επεκτείνονται στις καταβολές χρηματικών ποσών σε αλλοδαπές οικονομικές οντότητες ή σε άτομα εκτός των συνόρων αυτών των χωρών. Η επιβολή των νόμων κατά της διαφθοράς και δωροδοκίας έχει ενταθεί σημαντικά κατά την τελευταία δεκαετία, ιδιαίτερα εκ μέρους των αμερικανικών αρχών, και προσφάτως στο Η.Β. με την εισαγωγή του Νόμου περί δωροδοκίας. Οι κυρώσεις μπορεί να είναι σοβαρές με πρόστιμα ύψους εκατομμυρίων δολαρίων και πρόστιμα και φυλάκιση των προσώπων. Επίσης, οι παράνομες συμφωνίες (συμπεριλαμβανομένων των συμβάσεων) δεν είναι εφαρμόσιμες. Τέλος, η σπίλωση της δωροδοκίας και διαφθοράς μπορεί να προξενήσει ανυπολόγιστη ζημιά στο όνομα της BBA. Αναγνωρίζοντας τα παραπάνω, η BBA Aviation: έχει ξεκάθαρη πολιτική κατά της δωροδοκίας, ενθαρρύνει τους υπαλλήλους να αναφέρουν τυχόν υποψίες δωροδοκίας και θα διερευνά με σχολαστική ακρίβεια τυχόν περιπτώσεις κατ ισχυρισμό δωροδοκίας Οδηγίες για το θέμα υπάρχουν στην Πολιτική κατά της Δωροδοκίας και της Διαφθοράς της BBA Aviation. 4. ΚΟΙΝΟΠΟΙΗΣΗ ΕΤΑΙΡΙΚΩΝ ΑΠΟΤΕΛΕΣΜΑΤΩΝ ΚΑΙ ΠΛΗΡΟΦΟΡΙΩΝ ΔΙΟΙΚΗΣΗΣ\n6 Η κοινοποίηση εταιρικών αποτελεσμάτων είναι σημαντική λειτουργία της BBA Aviation. Η λειτουργία αυτή απαιτεί από κάθε διεύθυνση και θυγατρική την έγκαιρη και ακριβή κοινοποίηση οικονομικών και επιχειρηματικών στοιχείων. Η διοίκηση της BBA Aviation, οι διευθύνσεις και οι θυγατρικές της είναι υποχρεωμένες να αναφέρουν με ακρίβεια τις πληροφορίες διαχείρισης των επιχειρηματικών τους μονάδων καλή τη πίστη και με τον καλύτερο δυνατό τρόπο. Ειδικότερα απαιτείται συμμόρφωση από όλες τις σημαντικές απόψεις με λογιστικές πολιτικές και διαδικασίες, όπως αυτές περιγράφονται στο Οικονομικό Εγχειρίδιο της BBA Aviation. Οι υπάλληλοι δεν πρέπει να κάνουν λανθασμένες δηλώσεις ή εν γνώσει τους να δίνουν παραπλανητικές πληροφορίες για ίδιο όφελος ή για οποιοδήποτε άλλο λόγο. Οποιαδήποτε τέτοια ενέργεια θα επιφέρει πειθαρχικές ενέργειες (συμπεριλαμβανομένης της άμεσης απόλυσης) και θα ασκηθεί ποινική δίωξη όπου χρειαστεί. 5. ΣΥΓΚΡΟΥΣΗ ΣΥΜΦΕΡΟΝΤΩΝ Όλοι οι υπάλληλοι, στελέχη και διευθυντές θα πρέπει να ενεργούν προς το συμφέρον της BBA Aviation και κάθε μίας από τις θυγατρικές και συγγενείς της εταιρείες. Όλοι οι υπάλληλοι, στελέχη και διευθυντές θα πρέπει να προσπαθούν να αποφεύγουν καταστάσεις που παρουσιάζουν εν δυνάμει ή πραγματική σύγκρουση μεταξύ των προσωπικών τους συμφερόντων και των συμφερόντων του ομίλου. «Σύγκρουση συμφερόντων» προκύπτει όταν το προσωπικό συμφέρον ενός ατόμου παρεμβαίνει με οποιοδήποτε τρόπο, ή ακόμα φαίνεται να παρεμβαίνει, στο συμφέρον της BBA Aviation, ή και θυγατρικών και συγγενών της BBA Aviation. Σύγκρουση συμφερόντων μπορούν να προκαλέσουν οι δραστηριότητες των άμεσων συγγενών. Σύμφωνα με τον γενικό κανόνα, ένας συγγενής δεν θα πρέπει να έχει επαγγελματική σχέση μαζί σας ή με κάποιον που εργάζεται με εσάς ή για εσάς. «Άμεσος συγγενής» σημαίνει σύζυγος, σύντροφος, γονιός, θετός γονιός, παιδί, αδελφός/αδελφή, ανιψιός, ανιψιά, θείος, θεία, παππούς, εγγόνι και πεθερός ή πεθερά.\n7 Σύγκρουση συμφερόντων μπορεί να προκύψει με πολλούς τρόπους. Ο κατάλογος που ακολουθεί, χωρίς να είναι πλήρης, δίνει παραδείγματα καταστάσεων που ενδέχεται να προκύψουν και μπορεί να αποτελούν σύγκρουση συμφερόντων. Εργασία με οποιαδήποτε ιδιότητα, για άλλο άτομο ή οικονομική οντότητα ενώ απασχολείται από εταιρεία της BBA Aviation, που μπορεί να έχει ουσιώδη επίδραση στην ικανότητα του υπαλλήλου να εκτελεί τα καθήκοντα της θέσης εργασίας του. Αποδοχή (άμεσα ή έμμεσα) δώρων ή προσωπικών εκπτώσεων ή άλλα οφέλη ως αποτέλεσμα της θέσης σας στην BBA Aviation από πωλητή, ανταγωνιστή, πελάτη ή προμηθευτή. Δείτε επίσης την Πολιτική κατά της Δωροδοκίας και της Διαφθοράς και την Πολιτική περί Δώρων και Ψυχαγωγίας της BBA Aviation Ανταγωνισμός (άμεσα ή έμμεσα) με την BBA Aviation για την αγορά ή πώληση ακινήτων, υπηρεσιών ή άλλων συμφερόντων. Η ύπαρξη συμφέροντος σε μια συναλλαγή όπου εμπλέκονται η BBA Aviation, ένας πελάτης, προμηθευτής, πωλητής ή δανειστής. Η λήψη δανείου ή εγγύησης μιας υποχρέωσης ως αποτέλεσμα της θέσης σας στην BBA Aviation. Η προώθηση έργων σε προμηθευτή που ανήκει ή διευθύνεται, ή που απασχολεί στενό συγγενή ή φίλο/η. Επενδύσεις από υπαλλήλους και των στενών συγγενών τους σε ανταγωνιστές, πωλητές, προμηθευτές ή πελάτες (δείτε παρακάτω για περισσότερες οδηγίες). Η εκμετάλλευση μιας επιχειρηματικής ευκαιρίας (ή η καθοδήγηση τρίτου να την εκμεταλλευθεί) με τη χρήση εταιρικής περιουσίας, πληροφοριών ή θέσης. Καταστάσεις που συνεπάγονται σύγκρουση συμφερόντων δεν είναι πάντα εμφανείς, ούτε\n8 είναι εύκολο να λυθούν. Ερωτήσεις που αφορούν τη δυνατότητα εφαρμογής αυτής της πολιτικής, θα πρέπει να απευθύνονται είτε στο Τμήμα Εσωτερικού Ελέγχου είτε στο Νομικό Τμήμα της ΒΒΑ Aviation. Η μη γνωστοποίηση σύγκρουσης συμφερόντων μπορεί να οδηγήσει σε πειθαρχικές επιπτώσεις μέχρι και σε άμεση απόλυση. Η Νομική υπηρεσία της BBA πραγματοποιεί εξαμηνιαίους ελέγχους των ανώτερων διευθυντών του ομίλου της BBA Aviation προκειμένου να διαπιστώσει τη συμμόρφωση με τους κανόνες ή τις τυχόν συγκρούσεις συμφερόντων. Όταν ένας υπάλληλος ή κάποιος από τους στενούς του συγγενείς επιθυμεί να επενδύσει σε ανταγωνιστή, πωλητή, προμηθευτή ή πελάτη (η «Οντότητα Επένδυσης») του ομίλου BBA Aviation και αυτός ο υπάλληλος έχει εμπορικές συναλλαγές με την Οντότητα Επένδυσης ή επηρεάζει τη σχέση με εκείνη, αυτή η επένδυση απαιτεί την πρότερη έγκριση του Προέδρου ή του Διευθύνοντος Συμβούλου της δικής σας διεύθυνσης της ΒΒΑ Aviation. Αυτό δεν ισχύει σε επενδύσεις όπου ο υπάλληλος ή ο στενός του συγγενής δεν έχει τη δυνατότητα άμεσης αγοράς ή ελέγχου της επένδυσης (για παράδειγμα μετοχές που αγοράζονται από εταιρεία επενδύσεων του οποίου η διαχείριση βρίσκεται στη διακριτική ευχέρεια τρίτων). Να σημειωθεί ότι σε περιπτώσεις που κάποια εταιρεία του ομίλου συνάπτει συγκεκριμένες συμβάσεις με την Κυβέρνηση των ΗΠΑ ισχύουν περαιτέρω κανόνες περί σύγκρουσης συμφερόντων. Δείτε την Παράγραφο 13 του παρόντος Κώδικα (Κρατικές συμβάσεις) και την Πολιτική συμμόρφωσης συμβάσεων με την Κυβέρνηση των Ηνωμένων Πολιτειών των Dallas Airmotive και Ontic. 6. ΠΡΟΣΤΑΣΙΑ ΕΜΠΙΣΤΕΥΤΙΚΩΝ ΠΛΗΡΟΦΟΡΙΩΝ ΕΜΠΙΣΤΕΥΤΙΚΟΤΗΤΑΣ Οι αποκλειστικές εμπιστευτικές πληροφορίες που δημιουργούνται και συλλέγονται κατά την επιχειρηματική μας δραστηριότητα, αποτελούν πολύτιμο περιουσιακό στοιχείο της BBA Aviation. Η προστασία αυτών των πληροφοριών παίζει σημαντικό ρόλο στην συνεχή μας ανάπτυξη και ανταγωνιστικότητα. Όλες οι αποκλειστικές πληροφορίες πρέπει να φυλάσσονται αυστηρά εμπιστευτικά, εκτός από τις περιπτώσεις που η γνωστοποίηση έχει εξουσιοδοτηθεί από την BBA Aviation ή απαιτείται από τον νόμο. Οι αποκλειστικές πληροφορίες περιλαμβάνουν όλες τις ιδιωτικές πληροφορίες που θα ήταν\n9 ενδεχομένως χρήσιμες σε ανταγωνιστές ή που θα ήταν επιζήμιες για την BBA Aviation ή τους πελάτες της εάν γνωστοποιούνταν. Η πνευματική ιδιοκτησία, που περιλαμβάνει αλλά δεν περιορίζεται σε, εμπορικά μυστικά, ευρεσιτεχνίες, εμπορικά σήματα και δικαιώματα καθώς και επιχειρηματικά, ερευνητικά σχέδια και σχέδια νέων προϊόντων, στόχους και στρατηγικές, αρχεία, βάσεις δεδομένων, αρχεία μισθοδοσίας και επιδομάτων, ιατρικά στοιχεία υπαλλήλων, καταλόγους πελατών, εργαζομένων και προμηθευτών και τυχόν αδημοσίευτα οικονομικά στοιχεία και στοιχεία κοστολόγησης, πρέπει επίσης να προστατεύεται. Ακόμα, συχνά λαμβάνουμε πληροφορίες που είναι αποκλειστικές για τις συγγενείς μας επιχειρήσεις βάσει συμβάσεων εμπιστευτικότητας και άλλων συμφωνιών. Και αυτές οι πληροφορίες πρέπει να προστατεύονται από γνωστοποίηση και δεν μπορούν να χρησιμοποιηθούν παρά μόνο για τον σκοπό για τον οποίο προορίζονται βάσει των συμφωνιών αυτών. Η μη εξουσιοδοτημένη χρήση ή διανομή αποκλειστικών πληροφοριών παραβιάζει την πολιτική της BBA Aviation που περιλαμβάνει τυχόν συμβάσεις μη γνωστοποίησης που έχουν υπογράψει υπάλληλοι με την BBA Aviation και ενδεχομένως να είναι παράνομη. Τέτοια χρήση ή διανομή θα μπορούσε να έχει αρνητικές επιπτώσεις και για την BBA Aviation και για τα εμπλεκόμενα άτομα, συμπεριλαμβανομένων των εν δυνάμει νομικών και πειθαρχικών επιπτώσεων, ακόμα και την άμεση απόλυση του υπαλλήλου. Η υποχρέωσή σας να προστατεύσετε τις αποκλειστικές και εμπιστευτικές πληροφορίες της BBA Aviation και των θυγατρικών και συγγενών της, συνεχίζει και αφού αποχωρήσετε από την ΒΒΑ Aviation. Πριν αποχωρήσετε, έχετε την υποχρέωση να επιστρέψετε στην BAA Aviation όλες τις αποκλειστικές πληροφορίες που έχετε στην κατοχή σας. Επίσης απαγορεύεται σε υπαλλήλους και στελέχη να χρησιμοποιούν αποκλειστικές πληροφορίες που κατέχουν λόγω της προηγούμενής τους απασχόλησης κατά την απασχόλησή τους στην BBA Aviation. 7. ΘΕΜΙΤΕΣ ΣΥΝΑΛΛΑΓΕΣ\n10 Κάθε υπάλληλος, διευθυντής και στέλεχος της BBA Aviation θα πρέπει να προσπαθεί να συναλλάσσεται με τρόπο θεμιτό με πελάτες, προμηθευτές, πωλητές, ανταγωνιστές, το κοινό αλλά και μεταξύ τους σε κάθε περίπτωση και σύμφωνα με τις πρακτικές επαγγελματικής δεοντολογίας. Κανείς δεν πρέπει να αποκτά αθέμιτο πλεονέκτημα επί άλλου μέσω χειρισμών, απόκρυψης, κατάχρησης προνομιακών πληροφοριών, παραπλανητικής παρουσίασης ουσιωδών γεγονότων ή άλλη άδικη πρακτική συναλλαγής. Η παρούσα απαγόρευση περιλαμβάνει οποιαδήποτε συμπεριφορά παραβιάζει την Πολιτική Συμμόρφωσης με τους Νόμους περί Ανταγωνισμού της ΒΒΑ Aviation. Καμία πληρωμή οιασδήποτε μορφής δεν θα γίνει άμεσα ή έμμεσα σε ή για λογαριασμό ατόμου με σκοπό την απόκτηση ή διατήρηση συνεργασίας ή για άλλες πράξεις εύνοιας. Η BBA Aviation και ο υπάλληλος, στέλεχος ή διευθυντής που εμπλέκεται μπορεί να υποστεί πειθαρχικές κυρώσεις έως και άμεση απόλυση, καθώς και πιθανή αστική ή ποινική δίωξη για την παραβίαση της παρούσης πολιτικής. Πρακτικές που είναι αποδεκτές σε κάποια περιβάλλοντα εμπορικής δραστηριότητας, μπορεί να είναι ενάντιες με τους νόμους ή τις πολιτικές που ισχύουν για κρατικούς υπαλλήλους ή συμβούλους. Για παράδειγμα ο νόμος περί Πρακτικών Διαφθοράς (Foreign Corrupt Practices Act FCPA) στις Ηνωμένες Πολιτείες απαγορεύει την παροχή οποιουδήποτε αντικειμένου αξίας απευθείας ή μέσω άλλων σε οποιονδήποτε «αλλοδαπό αξιωματούχο» με σκοπό την απόκτηση ή διατήρηση συνεργασίας. Συνεπώς, δεν μπορούν να προσφερθούν κανενός είδους δώρα ή ψυχαγωγία για επιχειρηματική προώθηση σε οποιονδήποτε κρατικό υπάλληλο ή κρατικό σύμβουλο ή αξιωματούχο (συμπεριλαμβανομένων των Κρατικών επιχειρήσεων) ή το άμεσο οικογενειακό τους περιβάλλον, χωρίς την προηγούμενη έγκριση του Προέδρου ή του Διευθύνοντος Συμβούλου της δικής σας διεύθυνσης της ΒΒΑ Aviation και του Νομικού Τμήματος της ΒΒΑ Aviation. Πρόσθετες οδηγίες επί του θέματος παρέχονται στην Πολιτική κατά της Δωροδοκίας και της Διαφθοράς και στην Πολιτική περί Δώρων και Ψυχαγωγίας της BBA Aviation. Πρόσθετες συμβουλές θα πρέπει επίσης να ζητηθούν από το Νομικό Τμήμα της ΒΒΑ σε περίπτωση που υπάρχουν αμφιβολίες. Γενικά, τα περιστασιακά επιχειρηματικά δώρα και ψυχαγωγία μη κυβερνητικών υπαλλήλων σε σχέση με συζητήσεις επιχειρηματικού περιεχομένου ή την ανάπτυξη επιχειρηματικών σχέσεων θεωρούνται κατάλληλα κατά την άσκηση των επιχειρηματικών δραστηριοτήτων\n11 της BBA Aviation. Ωστόσο, αυτά τα δώρα πρέπει να προσφέρονται σπάνια και η αξία τους θα πρέπει να είναι συντηρητική. Δώρα ή ψυχαγωγία σε μορφή που πιθανόν να έχει ως αποτέλεσμα την αίσθηση ή την προσδοκία υποχρέωσης δεν θα πρέπει ούτε να προσφέρεται ούτε να γίνονται δεκτά. Πρόσθετες οδηγίες επί του θέματος παρέχονται στην Πολιτική περί Δώρων και Ψυχαγωγίας της BBA Aviation. 8. ΠΡΟΣΤΑΣΙΑ ΚΑΙ ΟΡΘΗ ΧΡΗΣΗ ΤΩΝ ΠΕΡΙΟΥΣΙΑΚΩΝ ΣΤΟΙΧΕΙΩΝ ΤΗΣ ΕΤΑΙΡΕΙΑΣ Η προστασία των περιουσιακών στοιχείων της BBA Aviation από απώλεια, κλοπή, ή κακή χρήση είναι ευθύνη κάθε υπαλλήλου, στελέχους και διευθυντή. Τυχόν απώλεια, κακή χρήση ή υποψία κλοπής θα πρέπει να αναφέρεται σύμφωνα με την πολιτική γνωστοποίησης αντιδεοντολογικής συμπεριφοράς, ή στο Τμήμα Εσωτερικού Ελέγχου της BBA Aviation. Ο μοναδικός σκοπός των περιουσιακών στοιχείων, του εξοπλισμού, των οχημάτων και των εφοδίων της BBA Aviation είναι η άσκηση της επιχειρηματικής μας δραστηριότητας. Μπορούν να χρησιμοποιηθούν μόνο για τη νόμιμη άσκηση της επιχειρηματικής δραστηριότητας της BBA Aviation. 9. ΠΡΑΞΕΙΣ ΜΕ ΧΡΗΣΗ ΕΜΠΙΣΤΕΥΤΙΚΩΝ ΠΛΗΡΟΦΟΡΙΩΝ Είναι ζωτικής σημασίας οι υπάλληλοι όχι μόνο να ενεργούν αλλά και να φαίνονται ότι ενεργούν με ακεραιότητα αναφορικά με τις εταιρικές πληροφορίες. Η βασική αρχή είναι ότι οι υπάλληλοι δεν πρέπει να χρησιμοποιούν εμπιστευτικές πληροφορίες για πιθανό προσωπικό όφελος. Ακόμα, δεν πρέπει να συζητούν εμπιστευτικές πληροφορίες ή πιθανές εταιρικές επενδύσεις με άλλα άτομα (είτε ανήκουν στο δυναμικό των εταιρειών της BBA Aviation είτε όχι) εκτός όταν έχουν εξουσιοδότηση να το πράξουν κατά την συνήθη άσκηση των καθηκόντων τους, Το Εγχειρίδιο Πολιτικής για την Κατάχρηση των Αγορών και τις Εμπιστευτικές Πληροφορίες της BBA Aviation πραγματεύεται με περισσότερες λεπτομέρειες τις\n12 συναλλαγές σε μετοχές, δικαιώματα προαίρεσης, δικαιώματα ανατίμησης μετοχής (SARs) ή άλλα δικαιώματα σε μετοχές τις BBA Aviation και την σωστή μεταχείριση των εμπιστευτικών πληροφοριών. 10. ΙΣΕΣ ΕΥΚΑΙΡΙΕΣ, ΜΗ ΕΦΑΡΜΟΓΗ ΔΙΑΚΡΙΣΕΩΝ ΚΑΙ ΘΕΜΙΤΗ ΑΠΑΣΧΟΛΗΣΗ Οι πολιτικές της ΒΒΑ Aviation ως προς την πρόσληψη, προαγωγή και διατήρηση υπαλλήλων είναι αντίθετες με διακρίσεις βάσει κριτηρίων που απαγορεύονται από τον νόμο, και τα οποία συμπεριλαμβάνουν φυλή, θρησκεία, φύλο και ηλικία, αλλά δεν περιορίζονται σε αυτά. Οι υπάλληλοι πρέπει να δέχονται δίκαιη μεταχείριση με σεβασμό και αξιοπρέπεια, και να αντιμετωπίζουν τους συναδέλφους τους με τον ίδιο τρόπο. Σύμφωνα με αυτό τον στόχο δεν θα υπάρξει ανοχή συμπεριφοράς που εκθέτει τους άλλους σε διακρίσεις ή παρενόχληση. Οι Οδηγίες ίσων ευκαιριών και μη παρενόχλησης της ΒΒΑ, πραγματεύονται αυτό το θέμα με περισσότερες λεπτομέρειες. 11. ΠΟΛΙΤΙΚΕΣ ΣΥΝΕΙΦΟΡΕΣ ΚΑΙ ΔΡΑΣΤΗΡΙΟΤΗΤΕΣ Δεν θα γίνονται πολιτικές συνεισφορές από και για λογαριασμό της ΒΒΑ Aviation ή οποιαδήποτε εταιρείας της ΒΒΑ Aviation. Η παρούσα πολιτική ισχύει αποκλειστικά για την χρήση των περιουσιακών στοιχείων της ΒΒΑ Aviation και δεν έχει σκοπό να αποθαρρύνει υπαλλήλους, διευθυντές ή στελέχη να κάνουν πολιτικές συνεισφορές σε προσωπικό επίπεδο ή να ασκούν πολιτικές δραστηριότητες για δικό τους λογαριασμό. Κανείς δεν θα αποζημιώνεται άμεσα ή έμμεσα από καμία εταιρεία της ΒΒΑ Aviation για προσωπικές πολιτικές συνεισφορές. Δείτε επίσης τις Πολιτικές κατά την Δωροδοκία και τη Διαφθορά και περί Δώρων και Ψυχαγωγίας της BBA Aviation. Να σημειωθεί επίσης ότι για εταιρείες της BBA Aviation που συνάπτουν συγκεκριμένους τύπους συμβάσεων με την Κυβέρνηση των ΗΠΑ και διαθέτουν Πολιτική συμμόρφωσης συμβάσεων με την Κυβέρνηση των Ηνωμένων Πολιτειών ισχύουν αυστηρότεροι κανόνες. Δείτε την Παράγραφο 13 του παρόντος Κώδικα και την Παράγραφο 14 της συγκεκριμένης πολιτικής. 12. ΠΕΡΙΒΑΛΛΟΝ, ΥΓΕΙΑ ΚΑΙ ΑΣΦΑΛΕΙΑ\n13 Η ΒΒΑ Aviation δεσμεύεται να ασκεί τις επιχειρηματικές της δραστηριότητες σύμφωνα με όλους τους ισχύοντες περιβαλλοντικούς νόμους και νόμους και κανονισμούς για την υγεία και την ασφάλεια στο χώρο εργασίας. Η BBA Aviation προσπαθεί να παράσχει ασφαλές και υγιές περιβάλλον για τους υπαλλήλους της και να αποφύγει αρνητικές επιπτώσεις και βλάβες στο περιβάλλον και τις κοινότητες όπου δραστηριοποιείται. Η επίτευξη αυτού του στόχου είναι καθήκον όλων των υπαλλήλων, στελεχών και διευθυντών, όπως διαφαίνεται στην Πολιτική Διαχείρισης ΥΑ&Π & τη Δήλωση Αποστολής της BBA Aviation. 13. ΚΡΑΤΙΚΕΣ ΣΥΜΒΑΣΕΙΣ Πολλές χώρες διαθέτουν ειδική νομοθεσία περί συμβάσεων με κρατικούς φορείς. Η πολιτική της BBA Aviation είναι να συμμορφώνεται με τη σχετική νομοθεσία και να ενεργεί με εντιμότητα, ηθική και ακεραιότητα στις συναλλαγές της με κρατικούς φορείς. Αντίστοιχα, οι εργαζόμενοι, τα στελέχη και οι διευθυντές της BBA Aviation οφείλουν να κατανοούν και να συμμορφώνονται αυστηρά με: ισχύουν αναφορικά με επιχειρηματικές συναλλαγές της BBA Aviation με οικείους και αλλοδαπούς κρατικούς φορείς. με οικείους και αλλοδαπούς κρατικούς φορείς και λο των συμπληρωματικών πολιτικών και διαδικασιών των αντίστοιχων επιχειρηματικών μονάδων τους που ισχύουν για συμβάσεις με οικείους και αλλοδαπούς κρατικούς φορείς (παράδειγμα αποτελούν οι Πολιτικές συμμόρφωσης συμβάσεων με την Κυβέρνηση των Ηνωμένων Πολιτειών των Dallas Airmotive και Ontic). Αυτές οι συγκεκριμένες συμπληρωματικές πολιτικές ισχύουν για συγκεκριμένες συμβάσεις μεταξύ της Dallas Airmotive/Ontic και της Κυβέρνησης των ΗΠΑ και θα πρέπει να εφαρμόζονται από τον σχετικό συμβαλλόμενο φορέα της Κυβέρνησης των ΗΠΑ για κάθε πρόσωπο που συνάπτει τέτοια σύμβαση με την Κυβέρνηση των ΗΠΑ. Να σημειωθεί ότι τα ζητήματα που πραγματεύεται η πολιτική ορίζουν τη συμπεριφορά που απαιτείται εκ μέρους της συμβαλλόμενης εταιρείας για τη σύναψη τέτοιων συμβάσεων με την Κυβέρνηση των ΗΠΑ, καλύπτει δε ζητήματα όπως η παροχή δώρων κ.λπ., αλλά εκτείνεται επίσης σε τομείς όπως η πρόσληψη υπαλλήλων της Κυβέρνησης των ΗΠΑ.\n14 Εάν πρόκειται να συνάψετε σύμβαση με την Κυβέρνηση των ΗΠΑ, παρακαλούμε επικοινωνήστε με τη Νομική υπηρεσία της BBA προκειμένου να εξακριβώσετε εάν θα πρέπει να συνταχθεί νέα εταιρική πολιτική για την επιχειρηματική σας μονάδα. 14. ΑΝΘΡΩΠΙΝΑ ΔΙΚΑΙΩΜΑΤΑ Παρότι η τήρηση των ανθρωπίνων δικαιωμάτων είναι κυρίως υπόθεση των κρατών, πιστεύουμε ότι η προώθηση και προστασία των ανθρωπίνων δικαιωμάτων είναι σοβαρό μέλημα για τις επιχειρήσεις. Αναγνωρίζουμε τη σημασία των ανθρωπίνων δικαιωμάτων και τις αρχές που θεσπίζει η Οικουμενική Διακήρυξη των Ανθρώπινων Δικαιωμάτων του ΟΗΕ. Η Διακήρυξη καθορίζει τις υποχρεώσεις της προώθησης οικουμενικού σεβασμού και την τήρηση των ανθρώπινων δικαιωμάτων και της θεμελιώδους ελευθερίας για όλους, χωρίς διακρίσεις ως προς την φυλή, το φύλο, τη γλώσσα ή τη θρησκεία. Σκοπός μας θα παραμείνει να συμπεριφερόμαστε στους ανθρώπους με γνώμονα τα προσόντα και την προσφορά τους, να απέχουμε από τον καταναγκασμό και να μην κάνουμε σκοπίμως κακό σε κανένα. Αρκετές από τις πολιτικές της BBA Aviation και των θυγατρικών της συμπεριλαμβάνουν κάποια δόγματα των ανθρώπινων δικαιωμάτων. Θα θέλαμε να προτρέψουμε τους υπαλλήλους να εξοικειωθούν ακόμα περισσότερο με αυτές τις αρχές και το πώς μπορούν να ενσωματωθούν καλύτερα στις επιχειρηματικές μας διαδικασίες. 15. ΠΑΡΑΙΤΗΣΕΙΣ ΚΑΙ ΤΡΟΠΟΠΟΙΗΣΕΙΣ Τυχόν παραιτήσεις από τις διατάξεις του παρόντος Κώδικα μπορούν να επιτραπούν μόνο από μέλος της ανώτατης διοίκησης της ΒΒΑ Aviation. Τροποποιήσεις του παρόντος Κώδικα πρέπει να εγκριθούν από τον Ανώτατο Εκτελεστικό Διευθυντή της BBA Aviation. 16. ΣΥΜΜΟΡΦΩΣΗ Η συμμόρφωση με αυτήν την Πολιτική θα έχει την ίδια βαρύνουσα σημασία με τις υπόλοιπες πολιτικές που ισχύουν σε όλα τα κλιμάκια της BBA Aviation. Όλοι οι\n15 Διευθύνοντες Σύμβουλοι θα πρέπει να υπογράφουν μια δήλωση γνωστοποίησης δύο φορές ετησίως (μία στο μέσον του έτους και μία στο τέλος αυτού) αποδεχόμενοι και παραδεχόμενοι την παραλαβή αντιτύπου της παρούσας Πολιτικής, την κοινοποίηση της Πολιτικής στους άμεσους υφισταμένους τους καθώς και τη γνωστοποίηση τυχόν γνωστών παραβιάσεων της Πολιτικής, στο βαθμό που δεν είχε προγενέστερα γίνει αναφορά όπως απαιτείται από τα όσα ορίζονται στην Πολιτική. Η παρούσα πολιτική και η συμμόρφωση με αυτήν θα αποτελέσει αντικείμενο αναθεώρησης στο πλαίσιο του Προγράμματος Εσωτερικού Ελέγχου της BBA Aviation